When liquor was banned the mafia dropped the government Bhojpuri Special: जब दारू पs रोक लागल तs सरकार गिरा देले माफिया!\nBhojpuri Special: जब दारू पs रोक लागल तs सरकार गिरा देले माफिया!\nबिहार में एह घरी तs शराबबंदी पs पक्ष अउर विपक्ष में घमासान मचल बा. लगत बा कि एकरा से बड़ कवनो मुद्दे नइखे. पहिला बेर तs नशखोरी रोके खातिर बिहार में एतना कड़ाई भइल बा, लेकिन ओकरो पs राजनीत तेज हो गइल बा. बिपक्ष के नेता तेजस्वी जादव के कहनाम बा कि नीतीश सरकार के शराबबंदी फेल हो गइल बा.\nबिहार दिवस (22 मार्च) मनावे के तइयारी होत रहे. आयोजन समिति के बइठक में बिहार के पुरानका गौरव पs चरचा भइल. जेपी आंदोलन के मशहूर नेता कलानाथ कमल, लेखक धरमदेव राय अउर समाजसेवी रंगबहादुर आपन-आपन बिचार रखले. मीटिंग खतम भइल तs रंगबहादुर कहले बिहार में एह घरी तs शराबबंदी पs पक्ष अउर विपक्ष में घमासान मचल बा. लगत बा कि एकरा से बड़ कवनो मुद्दे नइखे. पहिला बेर तs नशखोरी रोके खातिर बिहार में एतना कड़ाई भइल बा, लेकिन ओकरो पs राजनीत तेज हो गइल बा.\nबिपक्ष के नेता तेजस्वी जादव के कहनाम बा कि नीतीश सरकार के शराबबंदी फेल हो गइल बा. उनका मोताबिक, शराबबंदी लागू भइला के बाद बिहार में लगभग 50 लाख लीट शराब आ चुकल बा. उनकर आरोप बा कि बिहार में शराब के नजाइज धंधा 20 हजार करोड़ तक ले पहुंच गइल बा. कलानाथ कमल कहले, शराबबंदी खाली कानून से लागू ना होई. एकरा खातिर हर अदिमी के अपना मन में सोचे के पड़ी. शराब से धन और शरीर दूनो के नोकसान बा. पीयला-बेंचला पs जेल जाये के खतरा बा. एकरा बादो अगर शराब के धंधा चल रहल बा तs एकरा खातिर के दोसी के बा ? शराब माफिया में तs अइसन ताकत बा कि ऊ सरकार के भी गिरा सकेला.\nशराब लॉबी गिरवले रहे मोरारजी सरकार\nकलानाथ कहले, अगर मोरारजी देसाई के सरकार पांच साल चल गइल रहित तs आज से 45 साल पहिलहीं देश में शराबंदी लागू हो गइल रहित. लेकिन शराब माफिया उनकर सरकार के चले ना देले. नीतीशो जी बिधानसभा चुनाव के समय कहले रहन कि शराब माफिया उनका के हरावल चाहत रहन. हारत हार बंचले भी. असल में शराब के धंधा में रोपेया के अइसन बरसात बा कि एकरा पs रोक के तुरंते बिरोध होखे लागे ला. कुछ नेता अउर अफसर के मेल से माफिया सरकार के डांवडोल करे लागे ले. मोरारजी देसाई बहुत कड़क प्रधानमंत्री रहन. शराब के बेलकुल खिलाफ रहन. 1978 में ऊ शराबबंदी लागू कइले. ऊ जानत रहन कि शराबबंदी अगर एक बेर पूरा देस में लागू होई तs बबाल मच जाई. एह से ऊ घोषण कउले कि पहिला चरण में देश भर के एक चउथाई सरकारी शराब के दोकान बंद कइल जाई. लेकिन जइसहीं एकर एलान भइल, बिरोध हेखे लागल.\nशराब माफिया गरलवले रहन मोरारजी सरकार ?\nकलानाथ के बात जारी रहे. पूर्व सांसद अउर बरिष्ठ समाजवादी नेता रामजीवन सिंह एक बेर शराब अउर समाज के बिचारगोष्ठी में कहले रहन, 1978 में मोरारजी सरकार चरणबद्ध रूप से शराबबंदी के एलान कइले रहे. एह एलान से से ‘लीकर सिंडिकेट’ में खलबली मच गइल रहे. बड़का-बड़का शराब माफिया मोरारजी सरकार के गिरावे खातिर साजिश रचे लगले. आखिरकार मोरराजी सरकार दूए साल में गिर गइल. अइसे तs बिबाद जनसंघ के नेता के दोहरी सदस्यता (पार्टी अउर संघ) पs शुरू भइल रहे लेकिन एह बिबाद के हवा देवे में शराब लॉबी के भी हाथ रहे. राजनारायण दोहरी सदस्यता के अइसन बिरोध करे लगले कि मोरारजी सरकार डंवाडोल हो गइ. चरण सिंह के परधानमंतरी बने के लालसा रहे. शराब लॉबी चाहत रहे कि मोरारजी सरकार कइसहूं गिर जाव जवना से कि शराबबंदी लागू ना हो सके. मोरारजी देसाई नियम के बहुत पक्का रहन. कतनो बड़ नेता होखस ऊ नियम से कवनो समझौता ना करत रहन.\nसपना रहल अधूरा\nकलानाथ मोरारजी देसाई के कड़ियल मिजाज के कहानी सुनवले. पूर्व सांसद अउर मंतरी रामजीवन बाबू के मोताबिक, एक बेर कर्पूरी ठाकुर जी उनका साथे (रामजीवन बाबू) परधानमंतरी मोरारजी देसाई से मिले खातिर गइल रहीं. पूर्व सांसद हुकुमदेव नारायण जी भी साथे रहीं. मोलकात सांझ6बजे के5मिनट पs तय रहे. मोरारजी देसाई समय पs अपना चेम्बर में बइठल रहीं. कर्पूरी जी ऊहां पहुंचले तs समय हो गइल रहे6बज के7मिनट. तब मोरारजी देसाई कहले, “आप दो मिनट लेट आये हैं. इसलिए अब मुलाकात कल सुबह9बज कर 30 मिनट पर होगी.” मोरारजी देसाई के सख्त रवैया से नेता लोग भी घबरात रहे. जनता पार्टी के अधिका नेता मोरारजी देसाई से मुक्ति में ही आपन भलाई समझले. सरकार गिर गइल. चरण सिंह परधानमंतरी बनले. शराबबंदी के सपना अधूरा रह गइल.\nहरियाणा में कइसे फेल भइल शराबबंदी ?\nकलानाथ के बात सुन के धरमदेव राय कहले, अइसने कहानी बंसीलाल के बा. बंसीलाल इमरजेंसी में बिबादित नेता रहन. लेकिन कांग्रेस से अलगा भइला के बाद ऊ जनसरोकार के राजनीत कइले. 1996 के हरियाणा बिधानसभा चुनाव में बंसीलाल हरियाणा बिकास पार्टी के बैनर पs मैदान में कूदल रहन. भाजपा साथे समझौता कइले रहन. चुनाव में ऊ घोषाणा कइले रहन कि अगर सरकार बनी तs शराबबंदी लागू कइल जाई. शराब से तबाह घर-परिवार के लोग बंसीलाल के भरपूर समर्थन देले. सरकार बन गइल तs ऊ छव महीने के भीतरे शराबबंदी लागू कर देले. लेकिन सरकार में उनकर बिरोध शुरू हो गइल. मंतरी अअर अफसर कहे लगले कि शराबबंदी से 1300 करोड़ रोपेया के नोकसान हो गइल. शराब पs रोक के बाद हरियाणा में अगर-बगल राज्य से तस्करी होखे लागल. हालत अइसन खराब हो गइल कि माफिया स्कूल के लइकन से शराब के तस्करी करावे लगले. जेकरा भिरी साधन रहे ऊ पंजाब अउग दिल्ली जा के पीये लागल. घर के औरत त परेशान हो गइली सन. पहिलहूं से स्थिति खराब होखे लागल. एकरा बाद शराबबंदी के अइसन बिरोध होखे लागल कि बंशीलाल डेरा गइले. सरकार बचावे खातिर 21 महीना बाद ऊ शराब के फिरी कर देले. दारू फेन बेरोकटोक बेंचाये लागल.\n....तब का कानून खराब हो गइल?\nबिहार में भी हरियाणा जइसन माहौल बनावे के कोशिश हो रहल बा. कांगरेस के नेता कहत बाड़न कि शराब के दाम तीन गुना बढ़ा के बेंचे के मंजूरी दिहल जाव. दारू महंगा हो जाई तs केहू ना पीही. लेकिन ई का माने वला बात बा? जब पीये वला गहना-गुरिया, खेत-बधाऱ बेचे खातिर तइयार बा तs ओकरा पइसा के कवनो कमी होई ? ई तs घर के नास करे वला बात हो जाई. बिरोधी दल चाहे जवन कहे लेकिन नीतीश जी मोरारजी देसाई अइसन नियम पर अड़ल बाड़े. ऊ कह देले बाड़े कि शराबबंदी से कवनो समझौता ना होई. बिहार सरकार करोड़ो रोपेया के दारू जप्त कइलस, केतना दरोगा-पुलिस के सस्पेंड कइलस. तबहूयों दारू बंद ना भइल . अगर लोग कानून के पालन ना करस तs का कानून के खराब कहल जाई ? कलानाथ के सवाल पs धरमदेव राय अउर रंगबहादुर हुंकारी में मुड़ी डोलावे लागले. (लेखक अशोक कुमार शर्मा वरिष्ठ स्तंभकार हैं.)


Bhojpuri special singer mahendra mishra unique contribution for music nodakm | भोजपुरी विशेष: भोजपुरी ठाट के हीरो रहनी हा महेंद्र मिसिर\nसुरेंद्रलाल घोष नाम के जासूस ‘गोपीचंद’ बनिके तीन साल तक महेंदर मिसिर के इहां नौकर के तरह रहल.\nभोजपुरी गीतन के चरचा आवते महेंद्र मिसिर के नाम दिमाग में उभर जाला. महेंद्र जी जीवन उनका गीत से कम सरस ना रहल हा. पहलवान, क्रांतिकारी, स्वतंत्रता सेनानी और सबसे बढ़िके समर्पित मित्र. उनका जीवन के अलग-अलग पहलु पर लेख –\nLast Updated: September 8, 2020, 1:27 PM IST\nइ कहानी एगो गीतकार के ह, त चलीं पहिले उनकर कुछ गीत इयादि दियावल जाइ. भोजपुरिया लोग इ गीति आजुओ गावे ला- (1) अंगुरी मे डंसले बिआ नगिनिया, ए ननदी दिअवा जरा दे (2) सासु मोरा मारे रामा बांस के छिउंकिया, सुसुकति पनिया के जाय, पानी भरे जात रहनी पकवा इनरवा, बनवारी हो लागि गईले ठग बटमार (3) आधि आधि रतिया के पिहके पपीहरा, बैरनिया भईली ना, मोरे अंखिया के निनिया बैरनिया भईली ना (4) पिया मोरे गईले सखी पुरबी बनिजिया, से दे के गईले ना, एगो सुनगा खेलवना से दे के गईले ना. इ गीतियन के सुनते बहुते लोग बता सकेले कि एकर लिखे वाला महेंदर मिसिर हउवन.\nभोजपुरिया माटी महेंद्र मिश्र के महेंद्र मिसिर के नाम से ही चीन्हे जाने ला. बिहार में छपरा के मिश्रवलिया में पैदा भइले महेंदर मिसिर आजु कथा कहानिये में रहि गइल बाड़े. एकर कारण इ बा कि अपना जिनगी भर ऊ अजीब तरह के आदमी जनात रहि गइले. अब जरूर पता लागत बा कि फिल्मिया लोग उनका गीत-गाना अउर जिनगी के कहानी में डूबल उतराइल शुरू कइले बा. महेंदर मिसर के कहनियो त खूब बा. पहलवानी, घोड़ा के सवारी आ राग-रागिनी के शौखीन महेंद्र मिसिर भोजपुरी गीत-संगीत के कवनों कोना छोड़ले नइखन. आपना घर वाली आ बेटा के छोड़ि के राग-रागिनी में धूनी रमा लिहले. सबसे जियादा उनका बारे में इ जानल जाला कि बनारस, कलकत्ता, छपरा अऊर मुजफ्फरपुर के गावे वाली तवायफ लोगनि महेंदर मिसिर के गुरू के तरह मानत रहे.\nभोजपुरी विशेष: निरहुआ रिक्शावाला के विधायक सुशील के फिल्म जिगर में काम कइके ढेल खुशी भाइल जानी काहे\nएकर कारन इहे बा कि महेंद्र मिसिर के गवनई में भक्ति अऊरी श्रृंगार के संगे विरह के बड़ा मिलवनी बा. ओकरा के गावे में रस बा. दोस्ती अइसन कि जमींदार हलिवंत राय के कहला पर एगो गावे वाली के बेटी ‘ढेला बाई’ के उठा ले अइले. पर बाह रे महेंद्र मिसिर कि हलिवंत राय के ना रहला पर जमींदारी में ढेला बाई के हक दिअवले खातिर लड़बो कइले. आ अपने जब सरग सिधरले ते ढेला बाई के कोठी के बगल में एगो मंदिर के लगे. अब ए परिचय के बाद इ बतावल खास बा कि उहे महेंद्र मिसिर आजादी के लड़ाई में क्रांतिकारी लोगन के मददगार रहले. ए खातिर उनका जेल जाएके पड़ल.\nभईल कि बंगाल में संन्यासी विद्रोह अउर भोजपुरिया क्रांतिकारी मंगल पांड़े के विद्रोह के बाद 1886 में पैदा भईले महेंद्र मिसिर भी अंगरेजी राज के खिलाफ हो गइले. उनकर परिचे एगो अंगरेज से भइल, जवन बंगला बोले भी जानत रहे. जब उ अंगरेज इंगलैंड जाये लागल त एगो नोट छापे वाली मशीन महेंदर मिसिर के दे गइल. मिसर जी गांवे अइले. क्रांतिकारी लोग से परिचे रहबे कइल. मिसिर जी नोट छापि के क्रांतिकारी लोगन के देबे लगले. इ बात स्वतंत्रता सेनानी विश्वनाथ सिंह अउर तापसी सिंह भी मनले बाड़े कि मिसिर जी सेनानी लोगन के मदद करत रहले.\nसंसद सदस्य रहि चुकल स्वतंत्रता सेनानी बाबू रामशेकर सिंह के भी मानल बा कि मिसिर जी के घर क्रांतिकारी लोगन के अड्डा बनि गइल रहे. असली बात त इ रहे कि नोट छापे के काम आपन सुख के खातिर ना बलुक अंगरेजी राज के इंतजाम चउपट करे खातिर शुरू भईल. आखिर गीतकार महेंद्र मिसिर के मन में भी इ बात त रहबे कइल-\n‘हमरा नीको ना लागे राम गोरन के करनी/ रूपया ले गइले, पइसा ले गइले/ ले इगले सारा गिन्नी/ ओकरा बदला में दे गईले ढल्ली के दुअन्नी.’\nअंगरेज सरकार के पाता लागल त महेंदर मिसिर के पीछे जासूस लगा दिहलस. ओही में से एगो सुरेंद्रलाल घोष नाम के जासूस ‘गोपीचंद’ बनिके तीन साल तक महेंदर मिसिर के इहां नौकर के तरह रहल. धीरे-धीरे मिसिर जी के करीब आइके उनके पान खिआवे के काम भी करे लागल. पान के शौखीन महेंदर मिसर ओकरा सामने खुले लगले. फेर त गोपीचंद के जासूसी पर सोरह अपरैल उनइस सौ चौबीस के मिसिर जी गिरफ्तार कइ लिहल गइले. पटना हाइकोर्ट में मिसिर जी के बचावे खातिर कलकत्ता, बनारस, छपरा अऊर मुजफ्फरपुर के गायिका लोगनि अपना जमा-पूजी, गहना-थाती सब लेके हाजिर. तबो मिसिर जी के दस साल के सजा भइल. ओघरी महेंदर मिसिर लिखि परले-


संतकवि कबीर के जनम आ मृत्यु के तिथि बिचार - डॉ. जयकान्त सिंह 'जय'\nउत्तर भारत के मध्यकालीन भक्ति आंदोलन के क्रांतिकारी संतकवि कबीर के जनम तिथि, जन्म स्थान, परिवार, भासा, मरन तिथि आदि के लेके बिद्वान लोग के एकमत नइखे। आ जदि कबीर अपने चाहे उनका समकालीन उनकर केहू भक्त नइखे लिखले त जनम तिथि, जनम स्थान, परिवार आ मरन तिथि के लेके ठोस सबूत जुटावल कठिन बा। अइसहूं पहिले सम्पन्न परिवार का लरिका के जनम पतरी ना बन पावत रहे। विरले केहू का घरे लरिका पैदा होखे त उपरोहित आके ओकर जनम पतरी बनावस। बहुत बूढ़ लोग के कहत सुनले बानी कि जब इस्कूल में नांव लिखावे गइनी तो मास्टर साहेब पूछलें कि भूकंप इयाद बा त कहनी कि थोड़ा-थोड़ा इयाद बा। एह से ऊ अनुमान लगवलें कि सन् १९३४ के भूकंप में ई जरूरी पांच साल के रहल होई। तब सन् १९२८ भा २९ के कवनो महीना आ कवनो तारीख के जनम तिथि लिख देलें। एह स्थिति में ओह कबीर के जनम दिन आ तिथि के सवाल बा जेकरा बारे में कहल गइल कि कासी का लहर तारा तालाब के किनारे पुरइन का पता पर केहू छोड़ गइल रहे भा बिधवा भइला के बाद लरिका भइला के चलते लोक लाज बस कवनो ब्राम्हनी उनका के पुरइन के पता पर रख के चल गइल रहे। अइसन स्थिति में कबीर त आपन जनम तिथि आ दिन बतावे से रहलें। जदि उनकर पालन-पोसन करेवाला नीमा-नीरु नाम के जुलाहा परिवारो कुछ बतवले रहित त उहो भला। बाकिर उनका जनम तिथि, दिन आ बरिस के लेके दूगो दोहा प्रसिद्ध बा। जवना में एगो के बारे में बतावल जाला कि ऊ दोहा उनकर प्रसिद्ध चेला आ संतकवि धनी धरमदास के लिखल ह। दोसरा के चर्चा धरमदास का दोहा का संगही परशुराम चतुर्वेदी जी संवत् २०११ के इलाहाबाद से छपल पोथी ' कबीर साहित्य की परख ' के पन्ना - २६८ पर कइले बाड़न-\n'संवत् बारह सौ पांच में ज्ञानी कियों विचार।\nकाशी में परगट भयों शब्द कहो टकसाल।।'\n'चौदह सौ पचपन साल गए चन्द्रवार एक ठाठ ठए।\nजेठ सुदी बरसायत को पूरनमासी परगट भए।।'\nएह दूनों दोहा में दूसरका - 'चौदह सौ पचपन साल गए--' वाला पर अधिका बिद्वान लोग राजी बा। जवना के अनुसार संवत् चौदह सौ पचपन बितला ( गए ) के बाद मतलब संवत् चौदह सौ छप्पन छप्पन का जेठ महीना का पूरनमासी सोमार (चन्द्रवार) के कबीर दास के परगट भइल रहलन। अब परगट भइल रहस के मतलब जनम भइल रहे कि संत का रूप में सभका सोझा प्रस्तुत भइल रहस। आ कि ओह दिन कहीं से कासी में पहुंचल रहस। काहे कि खुद कबीर कासी में परगट होखे के बात बोलल बाड़ें। बोलल बाड़ें एह से कि ऊ कबो कलम-सियाही त कबो छूअबे ना कइले रहस। दूनो बात उनकरे कहल ह-\n'कासी में हम परगट भये, रामानंद चेताये।'\n'मसि कागद छूओ नहीं कलम गही नहीं हाथ।\nचारों जुग को महातमा मुखहिं जनाई बात।।'\nअब कबीर से सम्बन्धित जनश्रुतियन से एह दोहा के मिलान कइला पर बात कुछ आउर साफ हो जाता; जइसे -\n२. आसाम के प्रसिद्ध भक्त शंकर देव अपना उत्तर भारत के बारह साला तीर्थ यात्रा (संवत् १५४०-१५५२) के समय कबीर का समाधि के दर्शन कइले रहस। शंकर देव के समय संवत् १५०६-१६८५ बतावल जाला। एहू तरह से उनका जनम तिथि के सही मानल जा सकेला। अबहीं मरे का तिथि पर बाद में बिचार कइल जाई।\nएह जनश्रुतियन आ ऐतिहासिक तथ्य के उल्लेख परशुराम चतुर्वेदी के पुस्तक 'कबीर साहित्य की परख' के पन्ना २७० से २९२ तक में भइल बा।\nअब तक का अध्ययन से ई साबित होता कि कबीर के जनम से जुड़ल संवत् बारह सौ पांच वाला दोहा से अधिका तर्कसंगत संवत् चौदह सौ पचपन साल गए वाला दोहा बा। अब रहल जेठ पूरनमासी के परगट होखे के बात त जइसे बुद्ध आ गोरखनाथ के जनम बइसाख पूरनमासी आ नानक के जनम कार्तिक पूरनमासी बतावल जाला ओइसहीं कबीर के जनम जेठ पूरनमासी बतावल गइल होई। काहे कि अइसन मान्यता बा कि पूरनमासी के जनमल जातक प्रायः महामानवे होलन। अइसे अयोध्या सिंह उपाध्याय हरिऔध के संवत् २०१५ में नागरी प्रचारिणी सभा, काशी से छपल पुस्तक 'कबीर वचनावली' में दिहल कबीर के जनम संवत् से संबंधित आउर पुस्तक के विवरन के अनुसार कई तरह के मतभेद बा ; जइसे- कबीर कसौटी के अनुसार जनम संवत् १४५५ (सन् १३९८), भक्ति सुधा बिन्दु संवाद के अनुसार संवत् १४५१ (सन् १३९४), कबीर एण्ड दी कबीर पन्थ के अनुसार संवत् १४९७ (सन् १४४०) आ सम्प्रदाय के अनुसार संवत् १२०५ (सन् ११४९)। बाकिर तमाम बिद्वान आ कबीर पंथी लोग संवत् १४५५-५६ के जेठ पूरनमासी के ही समर्थन कइले बाड़न।\nएह चारो दोहा में मगहर जाए, एकादसी के तिथि आ पवन में पवन के मिल जाए के बात समान बा। बाकिर संवत् आ महीना के लेके अलग-अलग बात बा। एह में कवनो एके ठीक हो सकेला। आ इहो कुल दोहा उनकर चेला भा अनुयायी लोग लिखले होई। एकरा में बिद्वान लोग संवत पन्द्रह सौ पचहत्तरा पर जादा जोर देला। जवना के अनुसार उनकर आयु १२० साल ठहरता। जवना पर कुछ बिद्वान लोग के आपत्ति बा कि १२० साल केहू खातिर जीअल बेवहारिक नइखे लागत आ कबीर के त कई तरह के संकट, अभाव आ बिरोध झेले के मिलल रहे। लेकिन चुकि रामानंद के आयु १२० साल बतावल बा त कबीरो के आयु १२० साल बना दिहल बा। हरिऔध जी के ' कबीर वचनावली ' में दिहल पुस्तकन के विवरन के मुताबिक मृत्यु के संवत् भी अलग-अलग बा ; जइसे - कबीर कसौटी के अनुसार संवत् १५७५ (सन् १५१८), भक्ति सुधा बिन्दु संवाद के अनुसार संवत् १५५२ (सन् १४९५), कबीर एण्ड दी कबीर पन्थ के अनुसार संवत् १५७५ ( सन् १५१८ ) आ सम्प्रदाय के अनुसार संवत् १५०५ (सन् १४४८)। एकरा में कबीर कसौटी आ कबीर एण्ड दी कबीर पन्थ के संवत् के बा। एह आधार पर आ आउर बिद्वान के मत के समर्थन से संवत् १५७५ के माघ एकादसी वाला दोहा के मानल जा सकेला।


भोजपुरी फिल्मकार मोहनजी के निधन पर रवि किशन कहने - ‘’ आप नही तो मेरी पहचान अधूरी रह जाती ’’, Bhojpuri special film actor ravi kishan remembers director producer mohan ji Prasad who passed away – News18 Hindi\nरवि किशन को ब्रेक देबे वाला मोहन जी घर द्वार जइसन यादगार फिल्म भी बनवले रहनीं.\nभोजपुरी के निर्माता निर्देशक मोहन जी प्रसाद वो लोगन में हवें जिनका योगदान के भोजपुरी फिल्म कभी ना भुला सकेला. उहे रविकिशन के ब्रेक दिहले. एकरा अलावा राजेश खन्ना और कई बड़े कलाकारन के लेकर उ कई गो यादगार फिल्म बनवले हवें.\nLast Updated : November 18, 2020, 11:17 IST\nनिर्माता-निर्देशक मोहन जी प्रसाद ना रहनी., 17 नवम्बर दोपहर2बजे मुंबई में उहाँ के निधन हो गइल. मोहन जी के भोजपुरी सिनेमा के तीसरा चरण भा मॉडर्न युग के अगुवा भी कहल जाला. अभिनेता रवि किशन के भोजपुरी में उहें के लॉन्च कइनी. रवि जी के पहिला, दूसरा, तीसरा आ चौथा लगातार चार गो फ़िल्म के निर्माता-निर्देशक उहें के रहनी.\nउहाँ के निधन के बाद सांसद-अभिनेता रवि किशन अपना फेसबुक पेज पर शोक सन्देश लिखलें कि ‘ श्री मोहन जी प्रसाद जी ने ब्रेक दिया था. फिर लगातार blockbuster फ़िल्म साथ की. मोहन जी आज दोपहर2बजे हम सबका साथ त्याग दिए. मोहन जी बहुत कुछ सिखा आपसे. आप भोजपुरी में ब्रेक नहीं देते तो शायद मैं और मेरी पहचान अधूरी रह जाती. धन्यवाद आपको. महादेव आपको अपने चरणो मैं स्थान दे. ओम् शांति शांति’\nये भी पढ़ें : Diwali पर भोजपुरी में पढें- तांत्रिक साधना एतना रहस्यमय काहें बा\nरवि किशन जी तुरंत एगो अउर पोस्ट कइले- ‘आज भोजपुरी इंडस्ट्री के जनक का देहांत हो गया. मोहन जी आपके वजह से तीसरे दसक में सबको रोज़ी रोटी मिली. भोजपुरी इंडस्ट्री का काला दिन आज आपका जाना. ॐ शान्ति शान्ति ’\nकई पारिवारिक फिल्म देले बाने मोहन जी\nमोहन जी हिंदी में भी कई गो पारिवारिक फिल्म देले बानी. एगो लेखक-निर्देशक आ निर्माता के रुप में ‘औरत तेरी यही कहानी’, नाचे नागिन गली-गली,‘घर परिवार’ ( राजेश खन्ना, ऋषि कपूर, मौसमी, मीनाक्षी आदि स्टारकास्ट रहे), ‘दोस्ती के सौगन्ध’, फूलवती, दिवाना हूँ पागल नहीं, आ ‘मेघा’ (करिश्मा कपूर, राहुल रॉय, शम्मी कपूर स्टारकास्ट रहे ) आदि प्रमुख फिल्म बा. मोहन जी निर्मित निर्देशित लिखित बंगला फिल्म ‘विधातार खेला’ आ ‘माधुरी’ भी उल्लेखनीय बा.\nपंडी जी बताईं ना बियाह कब होई\nमोहन जी प्रसाद के भोजपुरी फिल्म्स के लम्बा फेहरिश्त बा लेकिन उनकर दू गो फिल्म पुरनका दौर में ‘ हमार भौजी’ आ नयका दौर में ‘ पंडी जी बताईं ना बियाह कब होई’’ सबसे ज्यादा लोकप्रिय भइल. नग्मा आ श्वेता तिवारी जइसन कई गो हिरोइन के भोजपुरी में उहाँ के अवसर देनी.\nछपरा के रहनी हा\nमोहन जी प्रसाद भोजपुरी सिनेमा के पहिला निर्माता विश्वनाथ शाहबादी जी के भगिना हईं. घर छपरा ह. संजोग देखीं कि जब हम पटना से मुंबई अइनी 2002 में त सिनेमा खातिर पहिला इंटरव्यू कुणाल सिंह आ दूसरा मोहने जी प्रसाद के कइनी. तब रवि किशन के दूसरका फिलिम सैयां से कर द मिलनवा हे राम के शूटिंग चलत रहे. ओही सेट पर रवि जी से भी लमहर बातचीत (इंटरव्यू) भइल. मोहन जी पैकअप के बाद सेट से अपना आवास ‘मंजू महल’ (बांद्रा स्टेशन से थोड़ही दूर नर्गिस दत्त रोड पर ) पर लेले चल गइनी. एही महल में बइठ के भोजपुरी सिनेमा के संदर्भ में मोहन जी से घंटन बात भइल.\nमोहन जी से बातचीत के कुछ अंश -\nभावुक- मोहन जी, हम पीछला दू बरिस में कई गो फिल्म स्टार आ सुपर स्टार फिल्मकार लोग से भेंट मुलाकात कइनी हs. ऊ लोग भोजपुरी सिनेमा के वर्तमान स्थिति से निराश बा. ओह लोग के कहनाम बा कि ‘अब भोजपुरी सिनेमा के बाजार उड़से-उड़से के कगार पर बा’ राउर का कहनाम बा?\nमोहन जी- देखीं, पहिला बात कि भोजपुरी सिनेमा के वर्तमान स्थिति से हम तनिको निराश नइखीं. निराश भइल भा हथियार डाल दीहल कवनो समस्या के समाधान ना हs . अइसन स्थिति में त अउरो जोर-शोर से काम करे के चाहीं. अनुकूल परिस्थिति में तs सभे चलेला. तूफान में चल के देखाई तब नू?.. हम तनिको निराश नइखीं. निराश रहितीं त एह परिस्थिति में दू गो भोजपुरी फिल्म के निर्माण ना करितीं. एह में कवनो संदेह नइखे कि माहौल तनि खराब भइल बा, त एकरो खातिर उहे लोग दोषी बा, जे आधा मन से बिना लगन के, बिना कवनों भावना के खाली पइसा कमाए खातिर अलूल-जलूल कुछुवो बनावेला. हमरा विश्वास बा कि जदि लगन से, सही भावना से फिल्म बनावल जाय त सफलता जरुर मिली. भोजपुरी सिनेमा के बाजार उड़से के कल्पना निराधार आ बेतुका बा.\nभावुक- त का ई मान लिहल जाए कि रउरा पइसा कमाए खातिर फिल्म नइखीं बनावत?\nमोहन जी- बनावत बानी बाकिर खाली पइसा कमाए खातिर नइखीं बनावत... कमाए खातिर त हम हिन्दियो फिल्म बनवले बानी आ बनावत बानी. पइसा उहँवे कमा सकेनी, जहँवा ओकर व्यापक क्षेत्र बा. तबहूँ भोजपुरी फिल्म बनावत बानी, काहे?... उहो प्रतिकूल परिस्थिति में... सिर्फ अपना मातृभाषा के प्रति प्रेम के चलते. अपना बोली में कुछ अलग हटि के कुछ करे के जूनून के चलते. आजुवो हिन्दी फिल्म निर्माण के प्रति हमार रुझान जादा बा. बावजूद एकरा बीच-बीच में भोजपुरी फिल्म बनिये जाता. खाली भोजपुरी के प्रति सेन्टीमेन्ट के चलते. हमार घर छपरा (रिविलगंज) हs. भोजपुरी माटी के गंध हमरा मन-प्राण में रचल बसल बा. एकरा संस्कृति, रहन-सहन, भाषा के हमरा जानकारी बा. एह से एह भाषा के फिल्म बनावल हमरा खातिर सहज आ आसान बा. हम एह भाषा के दर्शक से परिचित बानी. ओकर रिक्वायरमेंट आ डिमांड समझत बानी. कैमरा के हमरा ज्ञान बा. एही से हम अपना क्षेत्र के लोगन के पसंद के हिसाब से कहानी के ताना बाना बुनि के कैमरा में कैद कइले बानी. शायद रउरा मालूम होई कि ‘सइयां हमार’ आ ‘सइयां से कर द मिलनवा हे राम’ दूनू के स्क्रिप्ट हमरे हs. हम फिल्म बनावत खानी दूइये गो चीज पर विशेष ध्यान देनी-पहिला कहानी आ दूसरा गीत. क्षेत्रिय फिल्म खातिर कहानी के दमदार भइल त एक दम जरुरी बा, काहें कि क्षेत्रिय फिल्म में लंगटे-उघारे लइकी त नइखे देखवल जा सकत, स्वीटजरलैण्ड त देखावल नइखे जा सकत. तब क्षेत्रिय फिल्म मेकर के ई मजबूरी होला कि स्क्रिप्ट सशक्त होखे. गाना बढ़िया होखे. ई बेसिक नीड्स हs. फेर खूबसूरती से फिल्मांकल कइल जाए.\nअच्छा चीज बनाइब त लोग पसंद करबे करी. जब-जब अच्छा मूवी बनल बा, इतिहास गवाह बा लोग पसंद कइले बा. (हँसत) हमरा से केहू के दुश्मनी थोड़े बा, जे लोग हमार फिल्म ना पसंद करी. हम लागल बानी इहे हमरा बस में बा. आगे भगवान के मर्जी।\nभावुक- मोहन जी, सन् ई.1987 में भोजपुरी चलचित्र संघ के स्थापना भइल. रउरा ओकर अध्यक्ष (कार्यकारिणी समिति के) रहीं. का उद्देश्य रहे, ओह संस्था के आ कहाँ तक सफलता मिलल?\nमोहन जी- भावुक जी रउरा पुराना जख्म कुरेद देनी. बड़ी मेहनत से आ मन से ऊ संस्था खड़ा भइल रहे. संस्था में भोजपुरी फिल्म के हर एक पक्ष से जुड़ल लोगन के समावेश रहे. सुजीत कुमार( वरिष्ठ अध्यक्ष), कांत कुमार( उपाध्यक्ष), देवनाथ सिंह (कोशाध्यक्ष), पद्मा खन्ना( सह सचिव), चाँद मिश्रा (सह सचिव) संगीतकार नौशाद, बद्री प्रसाद, विनय सिन्हा, युनुस परवेज, बाबू भाई दीक्षित, हरि शुक्ला, राम सिंह, वन्दिनी मिश्रा.. अरे केकर केकर नाम गिनाईं. महासचिव आलोक रंजन सक्रिय सुत्रधार रहलें एह संस्था के. बड़ी उम्मीद रहे एह संस्था से. भोजपुरी चलचित्र संघ के स्थापना के उद्देश्य रहे- उत्कृष्ट भोजपुरी फिल्म के निर्माण, फिल्म निर्माण आ प्रदर्शन में आवेवाला कठिनाई से निर्माता के छुटकारा दिलवावल आ फिल्म के सब पक्ष से जुड़ल लोगन के ऊ तमाम सुविधा मुहैया करावल जवन कि अन्य प्रादेशिक भाषा के फिल्म से जुड़ल लोगन के प्राप्त बा. बाकिर सब सपना चूर-चूर हो गइल।\nभावुक- अइसन का हो गइल ?\nमोहन जी- आम के टोकरी में एगो सड़ल आम पड़ गइल।\nभावुक- नाम . . .\nमोहन जी- जाए दीं. जे भी रहे, अच्छा ना कइल. इहवाँ यूपी आ बिहारवाद आ गइल. क्षेत्रवाद संस्था के खा गइल. संस्था कागजी होके रह गइल. काम कुछुओ ना हो सकल. सब मेहनत पर पानी फिर गइल.\nभावुक- मोहन जी, अन्तिम सवाल, राउर आगे के का योजना बा?\nमोहन जी- ‘सइयां हमार’ पर्दा पर बा. अच्छा व्यवसाय कर रहल बा. ‘सइयां से कर द मिलनवा हे राम’ के शूटिंग चलता. जदि इहो सफल हो गइल आ क्षेत्र बनल त फेर बनाइब. हमार त इहे इच्छा बा कि हर साल एगो भोजपुरी फिल्म बनाईं आ अगर स्थिति अनुकूल रहल त हम हर साल एगो भोजपुरी फिल्म बनाइब.\nई मोहन जी प्रसाद से हमार पहिला बातचीत ह आज से 18 साल पहिले के. तब के जब भोजपुरी सिनेमा के तीसरा दौर शुरू भइल रहे. ओकरा बाद मोहन जी प्रसाद न जाने केतना ब्लाकबस्टर फिल्म देनी. लेकिन ओह समय के बात हम एह से कइनी ह कि मोहन जी तब भी आशावान आ सकारात्मत रहीं जब भोजपुरी सिनेमा मृतप्राय रहे, ICU में रहे. उहाँ के लगातार कोशिश कइनी. उनके स्मृति खातिर बातचीत के कुछ हिस्सा इहां छापल जाता. मोहन जी के स्मृतिशेष के नमन !\nBhojpuri में पढ़ें मलिकाइन के पाती- भगत चरन दास भकचोन्हर आ हाथ छाप के बिहारी नेता छुटभैया!\nBhojpuri: जौनपुर के सिराज-ए-हिंद काहें कहल जात रहल? पढ़ीं पूरी कहानी


रजनीकांत आ मिथुन के फेंट हउवें अभिनेता सलीम अंसारी – Anjoria\nफरवरी 10, 2013\nसिनेमा का दुनिया में जबले कवनो कलाकार के कवनो फिलिम रिलीज ना हो जाव तबले ओकरा ला आपन पहिचान बनावल बहुते मुश्किल होला. बाकिर एकर अपवाद बाड़ें हरफनमौला अभिनेता सलीम अंसारी जिनका अभिनय प्रतिभा में चोटी के दू गो दिग्गज अभिनेता आ अपना ज़माना के सुपर स्टार रहल रजनीकांत अउर मिथुन चक्रवर्ती के सगरी खूबी नज़र आवत बा, फिलिम के शूटिंग आ एडिटिंग घरी जे ही उनकर अभिनय देखल सबही इहे कहल कि “सलीम में दुनु सुपर स्टारन के फेंट एके चेहरा में मिल गइल बा सिनेमा भोजपुरी के!*\nजाने जोग बा कि जल्दिए रिलीज होखे जात फिलिम “इंतजार करब कयामत से कयामत तक” में सलीम अंसारी केद्रीय भूमिका निभवले बाड़न आ उनकर नायिका बाड़ी धक धक ड्रीम गर्ल माधुरी मिश्रा. ई फिलिम अबहीं तकले के सबले बड़ बजट वाली फिलिम बतावल जात बिया जवना के भोजपुरी समाज के नवहियन ला बनावल गइल बा.


Bhojpuri Shayari Status & SMS ! भोजपुरी शायरी 2022\nWelcome to Bhojpuri Shayari Status & SMS ! भोजपुरी शायरी page of poetry tadka website. Bhojpuri shayari, bhojpuri sms, भोजपुरी शायरी bhojpuri romantic shayari, bhojpuri love and sad shayari in hindi bhojpuri me shayari. Hey Bhojpuri shayari, bhojpuri sms and bhojpuri me shayari lovers now we have published bhojpuri me shayari and bhojpuri status for you.\nइश्क के दुनिया मे तू पहचान हऊ हमार\nआरे केहू और खातिर कईसे छोड़ दी\nपागल हो गइल बाड़ू का तू त जान हऊ हमार\nजिनका बारे मे बस सोचते ही सारा दुनिया भूल जाइला हम...\nहर सँझिया से तोहार बतिया किहल करिले,\nअपना सपनवा में तोहरा के ही देखल करिले,\nप्रेमी ही त बानी हम तोहार जवन,\nहर समइया तोहसे मिले के राह देखल करिले ।\nBhojpuri shayari mat fek patthar\nमत फेंक पत्थर पानी में\nऊ हो केहूँ पीयेला\nमत रह उदास जिन्दगी में\nतोहरा के देख के केहू जीयेला\nकुछुओ कहाँ बा आपन अब,\nसब झूठीये के भरम बा\nसब तरहे क सिकवा सह लेही ला\nमिला लेही ला हाथ जेसे दोस्ती क\nBhojpuri shayari hindi\nजे हमरा दिल के पिंजरा में रहके भी\nकेहू आउर के संग उड़े क शउख रखे !!\nSimilar to Bhojpuri Shayari 2022


खदेरन के पाठशाला : जलोटा के लोटा में पेट्रोल के आग | जोगीरा\nHome हास्य व्यंग्य खदेरन के पाठशाला खदेरन के पाठशाला : जलोटा के लोटा में पेट्रोल के आग\nखदेरन के पाठशाला\nखदेरन के पाठशाला : जलोटा के लोटा में पेट्रोल के आग\n(क्लास में लड़िका सब गाय लेखा चुपचाप बइठल बारें स, यूएसबी स्पीकर पर अनूप जलोटा के ग़ज़ल चल रहल बा। मास्टर साहेब के आवत मंगरुआ देख लेता, स्पीकर बन्द क के लुका देतारें स।)\nमास्टर साहेब के परवेश-\n(मास्टर साहेब क्लास में घुसते अकबका के क्लास से बहरी जाए लागत बारें तब लड़िका सब चाल करत बारें स)\nमास्टर साहेब चिहा के ताकत बारे-\nचिरकुट- काहे मास्सायेब, काहे भागल जात रहनी ह, जोर से लागल बा का!!\n(ठहाका से क्लास गूंज जाता)\nमास्टर साहेब- अबगे लगा जे हम तुम लोग के क्लास में आये हैं ना त तुम लोग चुप थे तो हम घबरा नू गए कि आही दादा हम कौनो दोसरा क्लास में नहीं नू घुस गए।\nढोंढ़ा- माने हमनी एतना लफंगा बानी स।\nमास्टर साहब- पूछ रहे हो कि बात रहे हो, तुम सबको हम नीमन से जानते हैं।\nलबेदा- मारसायेब हमरा गावे के मन करत बा।\nमास्टर साहेब- बाक्क बेहुदा, अभी पढ़ने का समय है त तुम कहते हो गाना गाने का मन है, मन को सम्हारो नहीं त मन भर हुंकेंगे।\nलबेदा- साँचो मारसायेब ,जोर से गावे के मन करत बा।\nमास्टर साहेब- अनूप जलोटा का कहानी का बाहर आ गया कि अब सबको गाने का मन कर रहा है ,नहीं सुधरोगे का??\nलबेदा- बहुते जोर से गावे के बा, ना त हम एहिजा गा देब।\nखदेरन- मास्टर साहेब राउवे नू पिछला हफ्ता कहले रहीं की अब कोई पेसाब नहीं बोलेगा, गाना बोलेगा, उहे बोलता।\nमास्टर साहेब- ओह, जाओ जल्दी भागो, जाके जगह पर गाओ (हँसत) हम भुला नू गए थे। अच्छा चलो आज जेनरल नालेज पढ़ाते हैं।\nभूखल- ऐ मारसएब, मोदी के अइला के बाद पढाईयो में हमनी से भेदभाव होई, खाली जेनरल नालेज काहे दलित नालेज भी पढ़ाई ना त बाबू से जाके कह देब।\nमास्टर साहेब- मायावती के पीतिआउत भाई बनोगे न त मारते-मारते पैंटे में गाना गवा देंगे। बोका कहीं का, जेनरल नालेज माने होता है सामान्य ज्ञान, जिसमें कर्रेंट अफेयर होता है, इतिहास, भूगोल, विज्ञान सबका थोड़ा बहुत जानकारी होता है। किसका बेटा है जी?\nइहो पढ़ीं: भोजपुरी के पुनरुक्ति शब्द आ युग्म शब्द\nभूखल- अपना बाबूजी के।\nमास्टर साहेब- (दांत पीस के) सरकार मारने प मनाही नहीं करती नू त अभिये हम तुमको तुम्हारा बाबूजी का नाम रटवा देते। (लबेदा के परवेश)\nमंगरु- सरजी एगो जेनरल नालेज के सवाल पूछीं का?\nमास्टर साहेब- बाह मंगरु, बहुत बन्हिया, पूछो?\nमंगरु – पेसाब करे के त गाना गावल कहे के बा त झाड़ा फिरे के का कहाई?\nमास्टर साहेब- बईठो जल्दी नहीं तो एक्के सोटा में लोटा लेके नोटा दबाने लगोगे। इहे जेनरल नालेज पूछना था इनको, बकलोल कहीं का।\nमंगरु – अच्छा बुझ गईनी।\nमास्टर साहेब- तुम लोग के मारे हमको बीपी का दवाई खाना पड़ता है। शुगर अलगे बढ़ा हुआ है।\nचिरकुट- शुगर कहाँ बढ़ल बा, 32-33 रुपे त मिलता छेदीया के दोकान प।\nमास्टर साहेब- तुम्हरे बाबूजी न ऊँख का खेती करते हैं?\nचिरकुट- हं मारसायेब, फेर महिया चाहीं का?\nमास्टर साहेब- मारते मरते महिया बना देंगे तुमको, तुम्हरे बाबूजी के कारण हमको शुगर का बेमारी हो गया है।\nचिरकुट- लs त एमे हमार बाबूजी का कs देहलें दादा।\nमास्टर साहेब- ऊ जादा ऊँख बोते हैं जिससे जादा चीनी बनता है जिसके खाने से हमको शुगर हो गया है।\nखदेरन- मारसाएब तब त हम अपना चाचा के माना कs देब की खेती छोड़ देस ना त रऊआ एगो आउर नया बेमारी हो जाई।\nमास्टर साहेब- ऊ काथी का खेती करते हैं?\nखदेरन – मारसाएब उ त मरचाई बोएले आ सूखा-सूखा के लाल मरचाई बेपारी से बेंचेले, उ खइला से रऊआ बवासीर हो सकेला।\nमास्टर साहेब- बनोगे ढ़ेर होशियार, दिन भर घाम में खड़ा कर देंगे नू त मरीचा जईसा सुख जाओगे ,बुझे।।\nखदेरन- बुझ गईनी।\nमास्टर साहेब- अच्छा ढोंढ़ा बाबू बताओ कि पेट्रोल-डीजल का दाम काहे बढ़ रहा है।\nढ़ोंढ़ा- सरकार चाहत बिया की समाज से दहेज प्रथा खतम हो जाओ, पेट्रोल-डीजल महंगा रही त केहू दहेज में मोटरसाइकिल चाहे कार ना मांगी जवना से लड़की के बाप पर दहेज के बोझा कम हो जाई आ समाज मे बिकास होई।\nमास्टर साहेब- बाह बहुत नाया सोच के समझदार बालक हो तुम। अब खदेरन तुम खड़ा होखो आ बोलो पेट्रिल-डीजल का दाम काहे बढ़ रहा है? जवाब नहीं बताते हो त आजे सब होशियारी झाड़ते हैं हम तुम्हारा।\nखदेरन – दुनिया के बचावे खातिर।\nमास्टर साहेब – ई कईसे!!\nखदेरन- देखीं मारसाएब, पेट्रोल-डीजल महंगा रही त गाड़ी सब ना चलिहें स, आ जब ई ना चलिहें स त परदूसन ना होई आ जब परदूसन ना होई त पर्यावरण ना बिगड़ी आ जब पर्यावरण ना बिगड़ी त दुनिया के सर्वनाश ना होई।\nदोसर पॉइंट बा कि जब ई दुनु महंगा रही त आदमी पैदल चली आ जब आदमी पैदल चली त स्वस्थ रही। समाज स्वस्थ रही त बेमारी स लोग के मौत ना होई आ जब मौत ना होई त दुनिया बचल रही।\nमास्टर साहेब- बस बस बहुत हो गया, ई तनी ढेर हो गया …कौनो सरकारी अफसर सुन लिया त हमरा नोकरिये खा जायेगा..(खदेरन हँसता) दांत मत चियारो नहीं त मारते मारते धुरछक छोड़ा देंगे। बईठ के पढ़ो हम खईनी खा के आ रहे हैं।\nइहो पढ़ीं: माया शर्मा जी के लिखल बिसरल भोजपुरी कथ्था\n– लव कांत सिंह ‘लव’\nजलोटा के लोटा में पेट्रोल के आग\nलव कांत सिंह 'लव'\nपिछला लेखमाया शर्मा जी के लिखल बिसरल भोजपुरी कथ्था\nअगिला लेखबढई-बढई खूँटा चीर खुँटवा में दालि बा, का खाईं का पीं, का लेके परदेश जाईं\nलवकान्त जी के लिखल भोजपुरी व्यंग खदेरन के पाठशाला, मुद्दा बा चुनाव\nखदेरन के पाठशाला : चौकीदार\nभारत, नेपाल, कतर और यूएई में जल्‍द रिलीज होगी मैथिली फिल्‍म...\nराजा जी आई लव यू का जलवा अब मुम्बई में\nभोजपुरी फ़िल्म महोत्सव पटना


मुंबई क बाद बिहारो में ज़बरदस्त ओपनिंग मिलल भाईजी के | CinemaBhojpuri.in\nमुंबई क बाद बिहारो में ज़बरदस्त ओपनिंग मिलल भाईजी के\n- Tagged: भाई जी\t- no comments\tमुंबई में सुपर हिट हो चुकल ए. स्क्वायर प्रोडक्शन के बैनर तले बनल भोजपुरी फिल्म ‘भाई जी’ पिछला हफ्ता बिहार के तीस गो सिनेमाघरन में रिलीज कइल गइल आ सब जगहा ज़बरदस्त ओपनिंग मिलल. बिहार में एकर वितरक हउवें प्रशांत मूवी के सुबोध कुमार. (समरजीत के रपट)\nमिलत जुलतमनोरंजन से भरपूर ‘भाई जी’ (3)29 जून से सिनेमाघरों में ‘हीरो’ के टिकट ब्लैक करीहें प्रवेशलाल (2)निरहुआ-रिंकू घोष ‘रखवाला’ में (2)हॉलीवुड स्टार वार्विक डेविस करीहें भोजपुरी फिल्म में अभिनय (2)29 जून से बिहार में ‘रंगबाज राजा’ के जलवा रही (2)To the official site of Related Posts via Taxonomies.\tLeaveaReply Cancel reply\nRecent CommentsRakesh kumar on Hat-trick by Ramakant Prasadराना रंजीत बासु on ‘टाईगर’ के करिश्माSatya Prakash Mishra on मौका चाहीं एगो गीतकार अभिनेता केगंजन पंत बिशाल कुमार बिहार on नया साल में गुंजन पंत के मिलल नायाब तोहफागंजन पंत बिशाल कुमार बिहार on नया साल में गुंजन पंत के मिलल नायाब तोहफाMithilesh Yadav on कोठा (जहाँ प्यार बिकेला) के ट्रेलरSUNIL JAYANT on मौका चाहीं एगो गीतकार अभिनेता केrahulsingh on ‘‘टाईगर’’ प्रवेशलाल के दहाड़ बिहार में 31 मई सेmotilal on साजन चले ससुराल पूरा फिलिमuttam raj on Prabhash wantsachance in Bhojpuri filmTagsBhojpuri


रामदेव शुक्ल – Anjoria\n– रामदेव शुक्ल ‘अकाट गरीबी में जाँगर फटकत जनम बिता देबू कि तनिएसा मन बदलि के अमीर हो जइबू? सोचि समुझि ल, अपने मालिक से बतिया लऽ, हमके बिहने बता दीहऽ।’ कहि के मौसी चलि गइली। कुसुम लगली अपने मन में बाति के मथे। मौसी कहतियॉ कि आन के बेटापूरा पढ़ीं…\n– रामदेव शुक्ल मीतू हम दूनू जने उहाँ पहुंचि गइल बानी जाँ, जहाँ से लवटले के कवनो राहि नइखे बँचल। अगहीं बढ़े के बा, चाहे एहर बढ़ि चलल जा, चाहे ओहर। बोलऽ कवने ओर चलल जाव? मीता के लिलार चमकि उठल। कहली- ”तहार कहल आ हमार सूनल, ई कबसे होपूरा पढ़ीं…


कबो कबो कहेलं सन की , अलग कश्मीर बा !! - JaiBhojpuri.com\nकबो कबो कहेलं सन की , अलग कश्मीर बा !!\nPosted by Pankaj Praveen on October 28, 2010 at 8:30pm\nकबो कबो कहेलं सन की , अलग कश्मीर बा हमरा त लागेला की ओहनी के जबर तकदीर बा.\nबाटे तकदीर धनी इहा ,मिललबोले के आजादी\nपाक में तू जा के बोला,आंखी अंगूरी घुसा दी\nघर के इ बात बा त,दिल मजबूर बा\nहमरा त लागेला की ओहनी के जबर तकदीर बा.\nकेतना जवान भइले,सीमा पे शहीद हो\nतब जा के जागल, अमन के उम्मीद हो राष्ट्र द्रोहियन के त बस, खून के होली के फितूर बा हमरा त लागेला की ओहनी के जबर तकदीर बा.\nबेटा मरल रहित अगर सीमा पे जा के तब न एहसास होई माई अउर ममता के दूसरा के जान बनल ओहनी के "मीठा खजूर" बा हमरा त लागेला की ओहनी के जबर तकदीर बा.\nजय भारत, जय भोजपुरी -प्रवीण Views: 10\nComment by Ashutosh Ranjan on October 28, 2010 at 8:48pm प्रवीण जी प्रणाम,\nबड़ा ज्वलंत मुद्दा बा...केहू कहत बा की मांग जायज बा...केहू नाजायज बतावत बा...आ एगो सामाजिक???????? कार्यकर्ता जे कबो नक्सलियन के "बंदूकधारी गांधीवादी " के उपाधि देके चर्चा में आईल रहली...आजकल फेरु सुर्खियाँ में ही बाड़ी..काश्मीर मुद्दा पर आपन बयान देके....\nदूर के ढोल सभके सोहावन ही लागेला....आ राउर इ बात सही बा की इन्हा के आजादी के नाजायज फायदा बा...दोसर देश में इहे करत रहित लो त अबले पाता ना का हो गईल रहित...\nखैर एह लो के दोसर के खून लेवे से मतलब बा..कबो अपना पर बितित तब बुझायित....\nबेजोड़ कविता लिखनी...आ ओतने बढ़िया शैली बा....\nजय भोजपुरी Comment by Rajnish Kumar Singh on October 29, 2010 at 7:12am jai Bhojpuri..........\nBahut hi shandar ba .......\ne lakhika ke ka ho gail ba hamra t samajh me naikhe aawat.......\naakhhir eh log ke durachari...se na jane kaun prem ba aab enka log aaisan log ke\npuraskrit kail jai tebhrastachari ke inam dela ke saman ba.....\njai bhojpuri.. Comment by Mantu Singh on October 29, 2010 at 11:10am बिलकुल सही कहनी प्रवीण जी इ हमनी के लचर कानून के ना बल्कि बिन पेंदी के नेता लोग के चक्कर में इ सब होत बा, शासक के कमजोर इच्छा शक्ति कही या वोट के राजनीती एकर कीमत लहू से भारतीय जवान के चुकावे के परत बा, पर अफसोश कि एक्नी के फिर उहे धाक के तीन पात वाला हाल बा, इ आज से ना बल्कि देश के आजादी के समय से ही चलल आ रहल बा आ एह मसला में पहिले कुछु ना रखल रहे केवल देश के राजनितज्ञ के करनी बा कि आज कश्मीर में या कश्मीर पे कब्बो भी केहू बोल देला... आ वैसे भी इ निकम्मी सरकार से उम्मीद करल बेकार बा...\njAI BHOJPURI Comment by Rajeev Mishra "राजीव भोजपुरिया" on October 29, 2010 at 3:19pm parveen bhai jai bhojpuri,\nbahut sarthak rachna ba raur ego sandesh bahut niman\ndhanyawaad post khatir\njai ho Comment by Sudhir Kumar on October 30, 2010 at 11:30am प्रवीण जी, बहुत ही ज्वलंत मुद्दा पर लिखले बानी रउआ...\nएह देश के सबसे बडा दुर्भाग्य ई हवे कि अरुंधती राय नियन 2-4 लोग कवनो विषय पर, कुछो बोल के चर्चा में रहल चाहेला, आ सरकार का लगे एतना भी साहस नइखे कि ऊ ओह लोगन के गिरफ्तारी त दूर, ओह लोगन के खिलाफ एगो बयान भी दे सको। अगर एह तरह से देशद्रोहियन पर सरकार आँख मूँदले रही, त फेर एह देश के भगवानो ना बचा सकेले। बेहतरीन रचना खातिर धन्यवाद, एही तरह लिखत रहीं। Comment by sanjay panday on October 30, 2010 at 3:39pm pravin ji parnamajai bhojpuri |\nbahut sahi likhale bada bhai ji ,ekdam jwalant mudda par \_\naesab neta log ke hi karani ba javan aam adami bhgtat ba |\nbahut badhiya rachana ,dhanyavad ba |\nsanjay pandey Comment by Brij Kishor Tiwari on October 30, 2010 at 8:06pm जय भोजपुरी ,जी\nजाये दी, कबो कबो न कहेलन सन..........पागलपन में इ कबो कबो होला\nहरमेशा खातिर त कश्मीर हमनी के हवे ........\nबाकी बहुत सुन्दर लिखायिल बा\nएक बार फेरु से रचना खातीर ,धन्यवाद आ साधुवाद\nजय भोजपुरी Comment by नबीन भोजपुरिया ( NB ) on October 31, 2010 at 6:07pm प्रवीण जी प्रणाम आ जय भोजपुरी\nबहुत ही सुन्दर रचना , बहुत ही बेबाक अभिवय्क्ति , आ बहुत ही बरियार चोट ओह लोगन पे जे हमनी के देश के तुरे के कोशिश करत बा , आ एह से साबित होत बा की आपन दोकान चलावे खातिर केहु कुछुवो कहि आ कई सकेला ।\nबाकी हमरा एगो डायलाग इयादा आवत बा\nदुध मांगोगे तो खीर देंगे\nकश्मीर मांगोगे तो चीर देंगे ।\nबाकी हम का कही , रउवा नीमन से कही देले बानी ।\nजय भोजपुरी Comment by Anoop Srivastava on November 2, 2010 at 12:15pm सही मायना में, रउआ बधाई के पात्र बानी प्रवीन जी ..... संवेदनशील विषय, बेजोड़ अभिव्यक्ति आ लाजवाब रचना ।\nजय भोजपुरी । Comment


खूनी पंजा – टटका खबर\nनिर्वाचन आयोग नरेन्द्र मोदी के नोटिस भेजलसि\nनयी दिल्ली . 13 नवंबर (वार्ता) कांग्रेस के चुनाव चिह्न का बारे में नरेन्द्र मोदी के एगो टिप्पणी का बारे में चुनाव आयोग उनका के नोटिस भेजले बिया. एह नोटिस के जवाब देवे ला 16 नवंबर के साँझ पांच बजे तक के समय दीहल गइल बा. कांग्रेस आयोग से ओरहन कइले बिया कि मोदी ओकरा\nचुनाव आयोग से मोदी का बारे में ओरहन दिहलसि कांग्रेस\nइंदौर 10 नवंबर (वार्ता) भाजपा से प्रधानमंत्री पद के उम्मीदवार नरेन्द्र मोदी के 07 नवंबर का दिने छत्तीसगढ के राजनंदगांव के चुनावी सभा मे दीहल भाषण में कांग्रेस के चुनाव चिन्ह पंजा के खूनी पंजा कहला पर कांग्रेस चुनाव आयोग से उनकर ओरहन दिहले बिया, कांग्रेस के कहना बा कि चुनाव चिह्न का बारे मे


धूर – Anjoria\nजुलाई 23, 2010 कहानी, भोजपुरी\n– चौधरी कन्हैया प्रसाद सिंह “आरोही”\nगाँव का दक्खिन पश्चिम का कोना पर एगो विशाल कोठीनुमा मकान बा. ओह पर लिखल त बा श्रीराम भवन बाकिर दसई भवन का नाम से विख्यात बा. मकान मालिक का पुरखन में केहू दसई भइल होई.\nप्रखण्ड के जीप दसई भवन के सामने लागल. भरभरा के लोग उतरल. बिडिओ का साथ पाँच पुलिस, एक हवलदार, जनसेवक, सुपरवाइजर, कर्मचारी अउर ना जाने कवन कवन दो लोग. कुर्सी चउकी बेंच पर लोग पसर गइल. नास्ता चाय चलल. गाँव घर के लइका सयान ललचाइल देखत रहलन. चौकीदारो आ गइल रहे. लइकन के चाय पर के मांछी अस भगावे बाकिर फिर फिर के सब छोंप ल स.\n“चौकीदार! गोड़इत के ले लिहऽ. सब लोनी लोग के बोला ले आव.” बिडिओ का इशारा पर सुपरवाइजर कहले.\n“ढेर लोग थोड़े थोड़े कर के दे रहल बा. दू चार आदमी बा जे रास्ता पर नइखे आवत. सुपरवाइजर साहब , जानत बानी.” सहकारिता पर्यवेक्षक तरफ देखत मन्त्री कहलन.\nबिडिओ सहकारिता पर्यवेक्षक का तरफ देखे लगलन तब ऊ बोलले, “जी, हमहू चल जात बानी.”\n“ठीक बा. जाईं, अच्छा रही.” बोल के बिडिओ मन्त्री के बढ़ावल तश्तरी में से उठा के पान खाये लगले.\nगोड़इत के साथे आवत आदमी के धक्का दे दिआइत त गिर के मर जाइत. ओकरा कपड़ा के छू दिआइत तब ऊ फाट जाइत. बुझात रहे कि जनमे से जूत्ता ना पहिरले रहे. गोड़ के पाँचो अँगुरी पाँच दिशा में ताकत रही स. गोड़ के बेवाय चलत में काँट अइसन गड़त रहीस. माथ के बार जटाजूट भइल रहे. ठोकचा बइठल, झुरियन से भरल चेहरा. बराबर पाकुर पुकुर करत रहे. बिहटी पहिरले रहे आ कान्ह पर एगो फाटल पुरान धोती के टुकड़ा धइले रहे. भीतर बाहर लपलपात जीभ से भींजल ओठ के ओही टुकड़ा से पोंछ देत रहे. हाथ के लाठी अलगे धर के, दाहा अस दोल्हत, बिडिओ के प्रनाम करे चलल तब बिडिओ से इशारा पा के गोड़इत अलगे रोक दिहलस.\n” का बात ह जी?” बिडीओ के बगल में बइठल सुपरवाइजर पूछले.\n“सरकार ई समिति के पाँच सौ कर्जा लेले बाड़न. मंगला पर कहत बाड़न कि ना देब.” मन्त्री बतवले.\n“सरकार! हम झूठ ना नू कहब. हम गरीब जरुर हईं बाकिर बेइमान ना हईं. हम झूठ कहीं तब हमार देह काम लायक मत रह जाय. हमार दसो नोह गल जाय.” गिड़गिड़ा के ऊ आदमी कहे लागल त बिडिओ डाँट दिहले.\n“नाटक मत कर. हम तोहार डायलाग सुने नइखीं आइल. रुपया द ना त होने बइठ, जेल जाये पड़ी.” हवलदार के देखत, “बइठावऽ जी.”\n“जी अच्छा.” हवलदार ओकरा तरफ बढ़त कहले.\n“जेल कवना बात के?” हम कवनो चोरी कइले बानी कि जेल जाइब. जे लेले होखे ओकरा से माँगी. हम लेलहीं नइखीं त देब कहाँ से?”\n“नइखऽ ले ले?”\n“ना सरकार, रउवा माई बाप हईं. न्याय करीं. गऊ ना हते के.”\n“ढेर फटर फटर मत कर. जे पूछात बा से कह.”\n“तू रुपिया ना ले ले रह?”\n” ना सरकार. कबो ना.”\n“हम कबो मेमरो नइखीं बनल. करजा मेमरे के दिआला कि दोसरो के?” सब लइका हँस देत बाड़न स. मेहरारु मुँह पर लुगा धर लेत बाड़ी स. सयान लोग हँस के लजा जात बा.\n“जा, कोआपरेटिव सुपरवाइजर के बोला लाव त.”\nऊ लाठी उठा के, ले के, चल जात बा. फेर लवटि आवत वा, ओकरा साथे जवन सुपरवाइजर गोड़इत का साथे गइल रहन तवन आवत बाड़न.\n“ई मेमर बाड़न कि ना?”\n“तू बनवले रहऽ?”\n“हमरा पहिले से बाड़न.”\n“कब के कर्जा ह?”\n“तीन साल पहिले के.”\n“तोहरे देहल ह नू?”\n“कर्जा त पहचान बनवा के देहल जाला?”\n“कागज ले आवऽ त. देखीं.”\nसुपरवाइजर के बगल से आ के मंत्री बही देखावत बाड़न. बिडिओ उलट पुलट के देखत बाड़न. बूढ़वा झूठ नइखे कहत, उनकरो भीतर से आवाज आवत बा बाकिर भितरे भीतर अइंठ के रह जात बाड़न. कुछ कह नइखन पावत.\n“इनकर हई पहचान के बनवले बा?”\nबेंच पर बइठल एगो आदमी का तरफ इशारा करत सुपरवाइजर कहले, “मास्टर साहब. मास्टर साहब एही दुआर पर रहेलन. घर भर के लइकन के पढ़ावेलन आ बदला में चाय नास्ता आ खाना पर हाथ फेरेलन.”\n“के, मास्टर साहब?”\n“तब काहे कहत बाड़न कि नइखीं लेले?”\n“सरकार कहात बा कि जमाना बदल गइल. जमाना ना बदलल, आदमी बदल गइल बा. आदमी खरहो के बात खातिर झूठ बोले खातिर तइयार हो जात बा. साफ उलट जात बा. एही से देखलीं, आदमी के हाईनोटो पर रुपया नइखे मिलत. बिना बय के दसो पाँच नइखे मिलत. एही से बूझीं कि राउर रुपया मिले में ई हाल हो रहल बा, तब हमा सुमां के कइसे मिली?”\n“मास्टर साहब, साँच कहत बानी कि हम रुपया ले ले रहीं?”\n“हमरा तीन बरस पहिले के बात इयाद नइखे, बाकिर तूं ना लेले रहित त तोहार नाँव काहे रहित?” मास्टर साहब जानत रहलन कि ऊ पहचान नइखन बनवले. तीन बरस पहिले के बात ह. एक दिन मंत्री कहत रहन, “तोहरे से पहचानन करा देले बानी. बिना पहचान के ना देबे के रहे, केकरा के खोजे जइतीं?”\n“जाँच होई तब?”\n“के करी? का जानत बानीं कि हमही एगो बानी. सगरो इहे हाल बा. सरकार कतना जज बहाल करी? बिडिओ सुपरवाइजर के त देखले बानी, हमरा से बाहर जइहें?”\nमंत्री ठठा के राक्षसी हँसी हँसल रहन आ मास्टर चुप हो गइल रहन. बाद में कई बार एह पर सोचले रहन आ तय कइले रहन कि चुपे रहला में इज्जत बा.\n“देखीं मास्टर साहब! भगवानो से डरे के चाहीं. रामजी रउओ के बंश दिहले बाड़न. गरीब के हाय…”\nमास्टर के पैर के नीचे से निर्णय के जमीन घसकत बुझाइल. उनकरा अन्दर के आदमी उनकरा के आदमी के बगल में खाड़ा होखे खातिर पंखुरिआवे लागल. ऊ कुछ बोले बोले कइले तबले बिडिओ गरजले,”हवलदार, इनकरा के गाड़ी में बइठावल जाय. ढेर नाटक भइल. लाल घर के मच्छर काटी तब सब याद पड़े लागी. लात के देबता बात से ना बुझस”\nमास्टर कांपे लगलन बाकिर हवलदार के बुढ़वा का तरफ बढ़त देखलन त जान में जान आइल.\n“जरा से हमरा के पूछ लेवे दीं.” कहत मंत्री बुढ़वा के तरफ बढ़ले. ओकरा के कुछ दूर ले जा के कहले, “अपना लइका के काल्ह से स्कूल छोड़वा के हमरा घरे भेज दीहऽ. बिडिओ के एगो नौकर चाहीं. ओकरे के रखवा देब. ठीक से रही त बाद में सरकारी नौकरो हो जाई. पढ़ लिख के जज ना होई. जा ढेर भइल.”\n“अब आकिर बाकिर छोड़ऽ.मंत्री भइया ठीक कहत बाड़न. खाली अपने जिद्द ना करे के.” एक दू आदमी जुट आइल आ बुढ़वा के बोलहू ना देहल. ओकरा के हटा के ले गइल.\n“चलीं. कहत बाड़े, अब दे देब. कहत नू रहीं कि रउवा एक दिन खातिर चलीं. बाकी हम ठीक कर लेब.”\nलोग जीप में बइठल. जइसे धूर उड़ावत जीप आइल रहे, चल गइल. बगल में जात बुढ़वा धूर से तोपा गइल. आँख, नाक, मुँह सब धूर से सना गइल……\nई कहानी साल १९८० के लिखल हऽ.\nचौधरी कन्हैया प्रसाद सिंह “आरोही”\nनोनार, पीरो, भोजपुर – 802 207\nअँगनवा लागेला परदेस\n2 thoughts on “धूर”\nAshutosh Kumar Singh कहते हैं:\nजुलाई 24, 2010 को 3:41 अपराह्न पर\nकन्हैया जी के नमन, उहां से दिल्ली में मुलाकात भइल रहे ओकरा बाद मुलाकात आ बात दूनों नइखे हो पाइल. भोजपुरी में लिखे वालन के ई कहानी जरूर पढ़े के चाहीं.\nजुलाई 24, 2010 को 11:14 पूर्वाह्न पर\n‘आरोही ‘ जी के कहानी , ठेंठ गँवाई माटी के गमक से गमकत बा.\nबुढाऊ के आँख, नाक, मुँह धूर से तोपा गइल,\nबाकिर कहानी के नाक त साफ -साफ झलकत बा .\nओ .पी .अमृतांशु


भोजपुरी विशेष: भोजपुरी क ‘बजार’ अउर ‘बजार’ क भोजपुरी - oneIndia24live.television news network Group: Latest News, News & All Headlines... भोजपुरी विशेष: भोजपुरी क ‘बजार’ अउर ‘बजार’ क भोजपुरी - oneIndia24live.television news network Group: Latest News, News & All Headlines...\nPosted on September 7, 2020 Author adminlogin\tComments Off on भोजपुरी विशेष: भोजपुरी क ‘बजार’ अउर ‘बजार’ क भोजपुरी\nएतना त आप सब जानीला जा की भाषा/बोली समाज से बनेले, समाज से बिगड़े ले. आज मशीन से भरल दुनिया में लोग यही बात पर चरचा करत बा की भोजपुरी क स्थिति कुछ डावाडोल लागत बा? अब गावे आउर लिखे वाला लोग त बढ़ गयल बाड़न जा, लेकिन भोजपुरी क स्तर बहुत ख़राब होत जात बा. फिलिम से लय आउर धुन चुरा के लोगबाग अपने के बड़हर गायक समझत बाड़ें. लेकिन ओकरा में कुछऊ सीखे-जाने लायक नईखे देखात.\nटेलीविजन की जमाना से तनी पाहिले क बात देखब त आप के समझे में देर ना लागी कि जबले यह बोली के बोले/सुने/गावे/लिखे वाला लोग समाज खातिर जियत रहे तबले बिरहा अउर ओमई प्रयोग छत्तीसगो धुन बहुत सुन्दर रहे. बिरहा में लिखल कहानी देखब त आप समझ जाईब कि एगो बिरहा में लेखक केतना जतन से कईगो धुन अउरी समस्या के खूब बढ़िया से सजवत रहलन जा. फिर गायक जब ओकरा के गावें तब जनता अनाज बेच के इनाम देवे चल आवे.\nउदारीकरण से पाहिले क हाल देखब त लगन (शादी/बियाह) के समय बिरहा, नाच, नौटंकी क मांग एतना अधिक रहे कि जे चार-छह महीना पाहिले से सट्टा ना लिखवावे ओकरा के गवईया ना मिलें. तब दूनो चीज संगे चले. मतलब कि कला खूब उफान पर रहे अउर ओकर कदरदानो कम ना रहले. भोजपुरी बोली में जेवन कला रहे, ओकरी कारन ओकर आपन बजार रहे. तब केहू इ ना कहे वाले रहे कि इ गाना हम लिखले बाड़ी अउरी हमही गयिब आउर हमही बजार में बेचबो करब. लेकिन अब समय बदल गईल बा. आज भोजपुरी क आपन बजार ख़तम हो गईल. ओकरा बजार में शालीनता रहे, ईमानदारी रहे. लोग नाम खातिन काम करत रहलन. पईसा कमयिले की पीछे बहुत कम लोग जाय. जे ओकरी बारे में सोचे लागे, जनता ओकर नाम लेहल बंद करवा दे. लेकिन अब पयिसवे सब बा. भोजपुरी सेवक खाली किताबआउर मंच पर लोग बनत बा. पीछे सब कमाए में व्यस्त बा.\nएगो ज़माना रहे कि लोग फसल बेच के नाच करवावत रहलन. नाच में पईसा, सोहरत सब रहल. नाच करे वाला लोग भाषा क खूब इज्जत करत रहलन. हंसी-मजाक, व्यंग से केहू के परहेज ना रहे. काहें से कि ओकरा में जीवन क घटना मर्यादा के गावल जाय आउर लोग सुने/देखे/जाने. अब ओईसन कुछउ ना बचल बा. एकर एगो बड़हर कारण बा पईसा. जे भोजपुरी क झंडा लेके चलत बा उनकरा के बोली क चिंता नईखे.\nदुगो बात समझल जरुरी ह. एगो त इ कि भोजपुरी प्रदेश से जेतना लेखक, साहित्यकार लोग निकलल, उ लोग अपने लेखन में त भोजपुरी शब्द क खूब प्रयोग कईलन जा. लेकिन भोजपुरी में कुछऊ ना लिखलन जा. एकर सबसे बड़हर नुकसान इ भईल कि भोजपुरी क समय की संगे तालमेल ना बनल. ओकरा के नया शब्द आउर मुहावरा ना मिलल. आज नयी पीढ़ी ओकरा से पूरा कट गईल बा.\nदूसर कि दिखावा बढ़ गईल बा. समस्या की जड़ में केहू नईखे जात. सब अपनी तरह से सोचत-करत बा. आज जेतना आयोजन भोजपुरी के ले के होत बा, ओकरा में आयोजन के समय त संचालक से लेके भागीदारी करे वाला लोग तक खूब भोजपुरी में बोलेला. तारीफ करेला. लेकिन यह कुछ घंटा क बात होले. ओकरी बाद जईसे लोग वहां से निकलेला, सब आपन-आपन काम में लग जाला. भोजपुरी भुला जाले. केहू अंग्रेजी झारेला त केहू हिंदी में भागे पराये लागेला.\nगाँव से रोजी-रोजगार खातिर पलायन ढेर बढ़ गईल बा. उदारीकरण की बाद आप देखब कि गाँव से नोकरी आउर पढ़ाई खातिर खूब पलायन बढ़ गईल. कारण इ कि परिवार बड़हर हो गईल आउर आमदनी घट गईल. खेत से जेवन आमदनी होतो रहल ओतना से खईले क काम चलल मुश्किल होखे लागल. येह हालत में जनता के कलकत्ता/बम्बई कमाए जाए के परल. गाँव में रहले पर लोग खेती बारी करे, व्रत-उपवास करे तब सब एक साथ बईठे. गाना बजाना करे. केहू की घरे कवनो कथा/पाठ होखे त लोग गवनई करे. गीत गावे. लेकिन जब सब लोग सहराती होखे लागल त इकुल बंद हो गईल. अब आप देखब की शहर में जे रहत बा ओकरा के काम से फुरसत नईखे. गाना बजाना कहाँ से करी. फिर केहू गावलो चाहे त कईसे गाई. कहीं दू अदमी रहत बाड़ें, त कहीं चार गो. अब दुगो-चारगो आदमी मिल के गाना कहाँ से गई.\nगाँव में मेहनत करे वाला लोग कटिया/बिनिया क समय छोड़ के, नियम से बईठकी करत रहलन जा. ओकरा में महीना, समय देख के गवनई होखे. पुरबी, छपरहिया, कजरी, निरगुन, फगुवा त सबके गावे आवे. कईगो गावे वाला त लिखबो करे लोग. केहू पुरनका में जोड़ दे, त केहू चार लाईन क नया बना दे. आप देखब की जेकरा के गावल ना पसंद रहे, फागुन में उहो आके गवनई में बईठे आउर लवंडा क विदाई क समय कुछ ना त अनाज जरुर दे दे. लेकिन अब हालत बदल गईल बा. जे गरीबी में लवंडा क नाच देखे खातिर अनाज देत रहे, उ लोग पईसा त कमाए लागल, लेकिन बोली से प्रेम, गवले-बजवले से लगाव खतम हो गईल. उनकरी उन्नति में हिस्सा त बोलियो के मिले के चाहत रहे, लेकिन कुछ ना मिलल. कुछ लोग पढ़-लिख के इहो कहे लागला कि ‘गवाले-बजावले कुछ ना होई. एसे पेट ना भरी. कहीं चल के दू रुपिया कमयिले क जरुरत बा.’ बदलवाव की येह बयार में बहुत कुछ उजड़ गईल.\nपहिले कहानी सुनावे क काम खूब होखे. जईसे अन्हार होखे, घरे में दादी/नानी खटिया पर बईठ जांय, आउर परिवार क कुल लईका कहानी सुने क फरमाईस करे लागें. जे सबसे छोट रहे, ओकर बात पाहिले मानल जाय. उहे कहानी सुनके तब लईका लोग सुतत रहलन जा. लेकिन जबसे रेडियो आउर टीबी क शुरुआत भईल, सबकर स्वाद बदल गईल. लोग फ़िल्मी गाना सुने लागल. हमरी गाँव में नेउरा मामा आवें त पनरह दिन लगातार रहें, आउर गाँव क लोग रात भर जाग के उनकर कहनी सुने. लेकिन अबक लईका येहकुल में रूचि ना लेतन स.\nपिछले दू-चार साल से कुछ उम्मीद जागल बा. जईसे कि अब पढ़े वाला लईका लोग फिर से ‘लोक’ की तरफ बढ़त बाड़ें. काहें कि अब खाली शहराती चीज सबके पसंद नईखे आवत. सब जगह बनावटी मामला हो गईल बा. त पढ़ाई-लिखाई की जगह पर बोली/भाषा क साहित्य पढ़ावे क काम शुरू हो गईल बा. उम्मीद बा की आवे वाला समय भोजपुरी सहित कईगो बोली क स्थिति सुधारे क मोका जरुर देई. समझदार लोग ओकरा से जुड़ी त तनी उ और ठीक हो जाई.\nचुनाव 2019: मछलीशहर में BJP की राह में महागठबंधन बन सकता है रोड़ा, मिलेगी कड़ी चुनौती\nभोपाल: लोकसभा चुनाव 2019 (Lok Sabha Elections 2019) का सियासी रण अपने चरम पर है. इन सबके बीच हम बात करेंगे एक ऐसी लोकसभा सीट की, कभी जिसका प्रतिनिधित्व इस देश के पहले प्रधानमंत्री जवाहर लाल नेहरू ने किया था. दरअसल, हम बात कर रहे हैं मछलीशहर लोकसभा सीट की. देश में हुए पहले लोकसभा […]\nपाकिस्तान की कायर सेना की नापाक हरकत किया सीजफायर का उल्लंघन\nविदेशी राजनयिकों के दौरे के बीच एलओसी पर पुंछ जिले के गुलपुर सेक्टर में शुक्रवार को पाकिस्तान के बैट हमले में सेना के दो पोर्टरों की मौत हो गई। तीन पोर्टर घायल हैं। हालांकि, सैन्य प्रवक्ता का कहना है कि पाकिस्तान की ओर से किए गए सीजफायर उल्लंघन में पोर्टरों की मौत हुई है। पाकिस्तान […]


ईद पर रिलीज खेसारी लाल यादव के ‘खून भरी मांग’ – Anjoria\nJul 30, 2014 खून भरी मांग, खेसारी लाल यादव\nईद का पाक मौका पर 29 जुलाई से बिहार में भोजपुरी सुपरस्टार खेसारी लाल यादव के फिलिम ‘खून भरी मांग’ रिलीज़ होखे जात बा.\nनिर्देशक राजकुमार आर.पाण्डेय के एह मल्टीस्टारर फिलिम में खेसारी लाल मुख्य भूमिका में बाड़न. फिलिम का बारे में खेसारी लाल के दावा बा कि ई फिलिम बाकी फिलिमन से अलग तरह के बा. एहमें एक्शन के अइसन अइसन सीन देखे के मिली कि लोग दाँते अंगुरी काटे लागी. कहलन कि एह फिलिम से जुड़ के उ बेहद खुश बाड़न आ ईद के मौका पर तोहफा के तौर पर अपना चाहे वालन के ईदी के रूप में ई फिलिम देत बाड़न आ उनका पूरा यकीन बा कि एह फिलिम के लोग बहुते पसंद करी.\nग्रीन चिल्ली एंटरटेनमेंट प्रा. लि. के बैनर के एह फिलिम के आदर्श जैन फिल्म्स एंड सन ऑडियो प्रा.लि परोसले बा. निर्माता हउवन प्रदीप सिंह भईया.


राजनीति – Page 40 – टटका खबर\nमहाराजगंज में नीतीश के हार भइल, कहलें लालू प्रसाद\nमहाराजगंज लोकसभा उपचुनाव में अपना उम्मीदवार प्रभुनाथ सिंह के शानदार जीत का उमेद से खुश लालू प्रसाद कहलन कि महाराजगंज के हार नीतीश कुमार के निजी हार माने के चाहीं. कहलन कि जनता हमनी ले आगा चलेले आ खुद जनते हरा दिहलसि नीतीश कुमार के लिफाफाबाजी के. ई खबर लिखत घरी ले चुनाव परिणाम सामने\nमेयर बने वाली देश के पहिला किन्नर के मौत हो गइल\nगोरखपुर में सगरी राजनीतिक गोलन के उम्मीदवारन के हरावत साल २००० में मेयर के वुनाव जीते वाला अमरनाथ यादव उर्फ आशा देवी के मौत काल्हु इकसठ साल के उमिर में हो गइल. ढेर दिन से उनुकर किडनी खराब रहुवे आ ओकर इलाज चलत रहुवे. उनुकर आखिरी संस्कार आजु गोरखपुर में होखे वाला बा. आशा देवी\nयूपी के सपा सरकार पिछला दिने एगो मुल्ला मोहम्मद तौकीर रजा खान के राज्यमंत्री पद दे दिहलसि. तौकीर रजा खान के हैंडलूम विभाग में सरकार के सलाहकार बनावल गइल बा. बहुत संभावना बा कि रउरा एह आदमी का बारे में अधिका ना जानत होखब से इनका बारे में कुछ जानकारी एहिजा दिहल जनहित में लागत\nअखिलेश यादव के जब सिपाहिए रोक लिहलें\nवाराणसी पुलिस लाइंस ग्राउंड में लैपटाप बाँट के लवटत मुख्यमंत्री अखिलेश यादव के कार पुलिस कल्याण समिति के प्रदेश संरक्षक बृजेन्द्र यादव पुलिस लाइन गेट पर रोक लिहले आ करीब पन्द्रह मिनट ले कार के बोनट पीटत गाड़ी के रोक रखलें. उनुका संगे पन्द्रहे गो सिपाही रहलें बाकिर मुख्यमंत्री के सुरक्षा में लागल पुलिस जवान\nबक्सर में महर्षि विश्वामित्र के स्मारक बनावे ला धरना प्रदर्शन\nकांग्रेस के छात्र संगठन एनएसयूआई के कार्यकर्ता शुक का दिने बक्सर भगत सिंह चौक पर प्रदर्शन कइलें. एह लोग के माँग बा कि बक्सर में महर्षि विश्वामित्र का नाम पर कवनो जगह के नाम राखल जाव आ ओहिजा उनुकर मूर्ति लगावल जाव. एह लोग के अउरी माँग में सदर अस्पताल के नगर अस्पताल के दर्जा\nबबुआ बबुआ तू मत कहीहऽ बबुआ लगीहें बाप तोहार\nआल्हा में के एगो लाइन ह कि बबुआ बबुआ तू मत कहीहऽ, बबुआ लगीहें बाप तोहार. बतीसो दाँत तूड़ब मुँहन के, मुँह में ठेसि देब तलवार. कुछ एही अंदाज में कांग्रेस के युवराज उपाध्यक्ष राहुल अपना पार्टी वालन के हड़कवले बाड़न कि माई भले सिधवा हियऽ हम ना हईं, आ हम मोलायमियत ना जानीं. से\nबिहार कैडर के अधिकारी शशिकांत शर्मा कैग बनले\nकाल्हु बुध का दिने पिछलका कैग विनोद राय के रिटायर भइला का बाद आजु उत्तर प्रदेश के निवासी आ बिहार कैडर के अधिकारी, आ रक्षा सचिव रहल शशिकांत शर्मा कैग के शपथ ले लिहलें. शपथ लेबे के आयोजन राष्ट्पति भवन में भइल जहवाँ राष्ट्रपति प्रणब मुखर्जी उनुका के पद आ गोपनीयत के किरिया धरवलें. शशिकांत\nदुश्मनी का बाद दोस्ती\nकहल गइल बा कि दुश्मनी अइसन होखे के चाहीं कि अगर कबो फेर से दोस्त बने के माहौल बन जाव त लाज ना लागे. नीतीश कुमार के भरपूर लानत मलानत करे वाला ललन सिंह आखिरकार आपन गलती मानत नीतीश संगे सट गइलें. लखीसराय में एगो समारोह में दुनु नेता मंच पर मौजूद रहलें. ललन सिंह\nयूपीए टू का डिनर से माया मुलायम नदारद\nयूपीए से नाराज चलत समाजवादी पार्टी के सुप्रीमो मुलायम सिंह यादव चार साल पूरा होखे का जश्न मनावे ना चहुँपले. चहुँपे के त मायावतिओ ना चहुँपली बाकिर उनुका पार्टी के सतीश चंद्र मिश्रा आ ब्रजेश पाठक डिनर में मौजूद रहलें. सपा का ओर से केहु नजर ना आइल. एह हालात के फायदा बसपा के मिलल\nबलिया के कांग्रेसी के जोनल प्रभारी बनवलसि कांग्रेस\nयूपी में आपन जमीन मजबूत करे में लागल कांग्रेस बलिया के पुरान कांग्रेसी आ कांग्रेस के राष्ट्रीय कार्यकारिणी के सदस्य दिग्विजय सिंह के जोन चार के जोनल प्रभारी बना दिहलसि. एह सम्मान खातिर एगो बलिया के जिलाध्यक्ष राघवेंद्र सिहं के अध्यक्षता में स्वागत समारोह भइल.


स से हुंसियार रहे नारी जाति – Anjoria\nApr 22, 2012 भोजपुरी, लस्टम पस्टम\nअपना देश में मेहरारू जात हमेशा खतरा में रहेले. पहिले बंगाल में कवनो खतरा ना रहे पर अब त इहों खतरा बढ़ि गइल बा. अपना देस के मेहररूअन के समय-समय पर अनेकानेक दुश्मन से सामना होत रहेला आउर ओहमें सबसे पहिला नाम ओकनी के ‘सास’ के होला, जे बहू लोगन के मोताबिक सांस ले ना लेवे देली सन. ‘शुगर’ के बीमारीओ मेहरारुन के खतरनाक साथी ह आ जब बेमारी न हो त इहो जान लीं कि सिरदर्द मने कपरबथ्थी ऊ लोग के सबसे प्रिय बहाना ह. इहे ना सड़ल सब्जी आ सखियन से कम खतरा नइखे. शादी के पहले उनकर ‘सनम जी’ उनकी सहेलियन का ओर ना सरक जास इहो डर रहेला. जब सनम जी के कवनो सहेली सौगात देली सन त बूझि जाईं कि शक से सका जाली सन. एह बीच ‘सगाई’ नाम के एगो अउरि शत्रु से सामना हो जाला. ई ‘संक्रमण’ से बेचारी उबरबे ना करे कि ‘सुहागरात’ के डर सतावे लागेला. ई डर से ऊ सुस्त हो जाली सन.\nऊ खतरा से उबरके जब सामान्य होखे ली तबे रोज-रोज के साथी शत्रु के रुप ‘साजन’ सामने आ जाले. ई डर के भगावे के खातिर ऊ लोग हमेशा सजत संवरत रहेला. हालांकि ई ‘सजलो-संवरल’ एगो खतरा बन के आस पास के लईकन के जरिये ‘संदेह’ रुपी एगो खतरनाक बेमारी उनका पतिदेव में पैदा क देला आ बेमारी के सबसे खराब नतीजा सौत के रूप में सामने आवेला. अब मेहरारुन के सबसे खतरनाक शत्रु ‘सौत’ हो जाली सन. सौत के नांव से त सपनो में भी डेराली सन. अगर एतना सबकुछ हो जाए तो एतना ‘सदमा’ ऊ लोग के लागे ला कि जिनगी जहर हो जाला. ‘समाजो’ मेहरारुन खातिर बड़ा खतरा बा. समाज के देखावे ऊ का ना करे ली सन. ‘संत’ रुपी खतरा भी समाज क दिहल एगो शत्रु ह जे ‘संतान’ के नाम पर मेहरारून के डेरावत रहेला. एह ‘संत रुपी’ डर से ऊ अतना डेराइल रहेली कि ओह खातिर कुछुवो करे के तइयार हो जाली.\nआधुनिक महिला लोग खातिर ‘सिनेमा’ एगो आर्थिक खतरा ह. एहमें जवन कपड़ा देखावे ला ओकरा चक्कर में ऊ जरूरी समान किने के भुला जाली सन.\nमेहरारू मरदन क तुलना में अधिका भावुक होली सन. एही से संकट में फंसल लोग के समझावे लागे ली सन आ ई समझावल एगो नया शत्रु पैदा क देला आ घर में सास से, साजन से, सफाई देवे के परेला. एह से मेहरारू लोग ई बात के गांठ बांध लेउ कि ‘स’ से सारा उमर बांच के रहीं आ शान से बिना शक – शर्मिदगी के जिनगी गुजारीं.\nजीवन से नत्थी बा कई गो बात


भोजपुरी: प्रतिभासाली, मेहनती आ ईमानदार लोगन के भासा - संदल एस अंशु\nहरेश्वर राय, अप्रैल 17, 2022\nसंबिधान के आठवीं अनुसूची में सामिल करे खातिर बहुत लम्बा समय से माँग उठ रहल बा आ संघर्स चल रहल बा। एह जायज माँग के पूरा करे खातिर अबहीं तक त कवनो प्रभावी कदम नाहियें उठावल गइल बा। ई बड़ी दुःख के बात बा। चुनाव के समय में सभ पाटी के लोग असवासन देवेला कि सत्ता में अइला के बाद एह दिसा में काम कइल जाई बाकिर बाद में होला कुछुओ ना। बिदवान लोगन के अनुसार भोजपुरी एगो आर्य भासा ह। मुख्य रूप से ई पच्छिमी बिहार आ पुरुबी उत्तर परदेश में बोले जायेवाली भासा ह।बाकिर एकर प्रसार अदभुत बा। ई सौंसे दुनिया में बोले जाए लागल बिया। अब ई अंतर्राष्ट्रीय भासा बन गइल बिया। फिजी, सूरीनाम, मॉरीशस, गुयाना, टोबैगो, त्रिनिदाद आदि कई गो देसन में ई एकर प्रसार देखल जा सकेला। हमरा ई कहे में कवनों गुरेज नइखे कि भोजपुरी बोलेवाला लोग काफी प्रतिभासाली, मेहनती आ ईमानदार होखेला। ऊ लोग अपना एही गुणन के बल प कतहूँ धाक जमा लेवेला। अपना एही गुणन के कारन भोजपुरी भासी लोग के बिस्तार दुनिया के लगभग सभ भाग में हो गइल बा आ दिनेदिन ई बिस्तार अउरी तेजी पकड़ रहल बा। एह भासा के बोलेवाला लोगन के ई खासियत ह कि ऊ लोग जहाँ भी जाला त अपना ब\nजेने देखीं ओनिए झोल: हरेश्वर राय\nहरेश्वर राय, मार्च 07, 2022\nजेने देखीं ओनिए झोल। सहर गाँव के नदी नाव के तरजुई के सेर पाव के बिगड़ल बाटे बोली बोल। नेता लफाड़ी पंच खेलाड़ी मरदे मेहरारु चतुर अनाड़ी सभे पहिरले बड़ुए खोल। हरेश्वर राय, सतना\nआजु-काल्ह भोजपुरी दुनियाँ में ' अभिनंदन ग्रंथ' के चलन बढ़ रहल बा। एमे दाम, जिनका के अभिनंदित कइल जाला, ऊ लगावेले आ आलोचना वगैरह के काम उनकर हसबखाह लोग करेला। कुछ लोग लाजहूँ-लेहाजे आ कुछ लोग डरहूँ अभिनंदित होखे वाला साहित्यकार के व्यक्तित्व आ कृतित्व पर कलम रगरेला। जिअता साहित्यकार के ख़िलाफ़ ज़ल्दी केहू कलम ना उठावे आ अगर उठा ले, त ओकरा प आफते आइल समझीं। मुस्टंडन के गिरोह एकवट के सच्चाई कहे वाला ईमानदार महाराज जी के हुलिया अस बिगार दीही कि उनका के आपन मेहरारू के अलावा शायदे केहू दोसर पहचान पाई! आलोचना ठकुरसोहाती ना ह। आलोचना माने खाली दोषो-दर्शन ना ह, बाकिर खाली प्रशस्तियो-गान त ना ह। ' अभिनंदन ग्रंथ' के प्रकाशन भा 'अमृत महोत्सव' के छपासन कवनो संस्था के देख-रेख में, जेमे अभिनंदित-वंदित साहित्यकार के दख़ल ना होखे, होखे त' ममिला ठीक हो सकत बा बाकिर मए गूर-गोइँठा अपने कपारे आ लिलारे चंदन ख़ातिर हाथ पसारे? अंदाजा लगावल जा सकत बा कि चंदन ख़ातिर आतुर साहित्यकार महाराज के साहित्यिक हैसियत कवना पहाड़े अड़ल होई! सम्प्रति: विष्णुदेव तिवारी, बक्सर, बिहार\nडॉ. कमलेश राय के लोकप्रिय काव्य-संग्रह 'अइसन आज कबीर कहाँ': एगो अध्ययन - विष्णुदेव तिवारी\nहरेश्वर राय, मार्च 05, 2022\nआज ओइसन कबीर नइखन जइसन कबीर कबो रहले। ई अचरज के बात नइखे, कवनो अनहोनी के बात नइखे काहें कि सृष्टि में दोहराव ना होला। दोहराव ध्वंस में होला, सृजन में ना। ओइसन कबीर आज नइखन, माने आज के लोगन में केहू कबीर अस नइखे। जब दरसन, चिंतन आ करतब पच्छिम होखे, तब पूरब के कबीर कइसे होखल जा सकत बा? सब आपन-आपन लेके बइठल बा, आपन-आपन रो रहल बा। एह रोवनिया लोगन में कबीर के खोजल बेकार बा। कबीरो अपने खातिर रोवत रहले बाकिर उनकर आपन सब उहे रहे, जेकरा के दुनिया दोसर कहेले- अपना खातिर लोर बहुत बा औरन खातिर पीर कहाँ जग के दुख कारन जे रोवे अइसन आज कबीर कहाँ ' अइसन आज कबीर कहाँ ' के गीतकार डॉ. कमलेश राय के अनुभूतियन में संवेदना के जवन चटक रंग घोराइल बा आ उनका गीतन में उगल बा, ऊ चहुँ ओर क्षरण से जामल वेदनउग चिंते के टभकन ह- व्यथित मन जब तिलमिलाये आह हिय में ना समाये बेकली के पार जाके वेदना जब तमतमाये तू अनासे उतरि आवेलू कवित पुनीत बन के सुरति के संगीत बन के। बाकिर ' अइसन आज कबीर कहाँ ' चिंता-काव्य ना ह। चिंता बा, उजबुजहट बा, छटपटइनी बा। एकर कारन बा। कारन के निवारनो बा आ निवारन के उपाइयो\nफागुन में नाचल: उमेश कुमार राय\nहंसि हंसि क बहार उतान भईल, अगराई के फाग जब फागुन में नाचल। फगुआ के जब आगुआन भईल, अबीर-गुलाल आपना सुघर भाग पे नाचल। बबुआ-बुचिया के जब रंग रंगीन भईल, फिचकारी के संग उछल- कुद के नाचल । बुढा-जवान के भेद सभ भुल गईल, फागुन फगुआ के जब मधुर तान पर नाचल। आपन-आन के सब ध्यान गईल, जब बैर तेज के सब केहु गले मीली नाचल। उमेश कुमार राय ग्राम+पोस्ट- जमुआँव थाना- पिरो जिला- भोजपुर, आरा (बिहार)\nभकुआइल बानी: हरेश्वर राय\nना काड़ा ना गुलगुल ढेंसराइल बानी चौराहा प चहुँपि के चोन्हराइल बानी ना केहू आगहीं लउकत बा ना पाछा केने जाईं का करीं भकुआइल बानी। हरेश्वर राय, सतना, म.प्र.\nहोली: उमेश कुमार राय\nहरेश्वर राय, मार्च 04, 2022\nअवध बीचे, होली खेलत रघुवीर। सखिया सब अबीर लेई खोजत, रामाई लुकाये सरजू तीर। अवध बीचे, होली खेलत रघुवीर। हनुमान पिचकारी रंग डारे, भरत भुआल डाले अबीर। अवध बीचे, होली खेलत रघुवीर। कोशिला केकई मुशुकी छांटत , राजा दशरथ बड़न धीर गंभीर। अवध बीचे, होली खेलत रघुवीर। लखन लाल बचाव में लागल , सुमित्रा के डेरावत राम के फिकीर। अवध बीचे, होली खेलत रघुवीर । उमेश कुमार राय ग्राम+पोस्ट- जमुआँव थाना- पिरो जिला- भोजपुर, आरा (बिहार)\nना रहीत: हरेश्वर राय\nरहीत ना आलू त समोसा ना रहीत रहीत ना मुँह पेट त ढोसा ना रहीत। रामजी ना जइतन तड़िका के बधे त रहीत ना बकसर चौंसा ना रहीत। बाबा- दादी नाना- नानी ना रहीतन त मइया मउसी आ मौसा ना रहीत। बाढ़ि ना रहीत आ चुनाव ना रहीत त रहीत ना लूटपाट भौसा ना रहीत। बिधना के खेल त बहुते निराला बा रहिति ना मेहरि मुँहझौंसा ना रहीत। हरेश्वर राय, सतना, म.प्र.\nफगुआ: उमेश कुमार राय\nहरेश्वर राय, मार्च 03, 2022\nभरs फागुनs ए भईया हमार हो। देद भऊजी के हमनी कै उधार हो।। लालs पिअरs गुलालs हरियर लगाईब, आहे! मजाक करबs जा बरियार हो। देद भऊजी के हमनी के उधार हो।। आसs पड़ोसs के भईया सब मिलब, आहे! रंगवा में देबs जा चभोर हो। देद भऊजी के हमनी के उधार हो।। चुनरs रंगs बिरंगs सब होई जईहे, आहे! होईहे फरेबवा सब अनेर हो। देद भऊजी के हमनी के उधार हो।। उमेश कुमार राय ग्राम+पोस्ट- जमुआँव थाना- पिरो जिला- भोजपुर, आरा (बिहार)\nनीक लागेली: हरेश्वर राय\nदाढ़ी देसी ना बिदेसिए नीक लागेली साड़ी देसी ना बिदेसिए नीक लागेली बिदेसिए कुत्ता आ जूत्ता के पूछ बाटे गाड़ी देसी ना बिदेसिए नीक लागेली। हरेश्वर राय, सतना, म.प्र.\nहकीकत: उमेश कुमार राय\nहरेश्वर राय, मार्च 02, 2022\nखोरी झार बहारी के का करबs, जब घर दुआरे कंजास भरल खूब सज संवर के का करबs, जब मन मनदिर में कलेश भरल। आन के बुझारत अब का करबs, जब अपने काना फुंसी में बाड़ फंसल। राम रहीम के पुज के का करबS, जब अपने हीक भर पाप में बाड़ धंसल । जानी के लोक परलोक के का करबS, जबकि आस पड़ोस के ना जनल। सकल समाज के भलाई का करबS, जबकि अपने परिवार कुछ ना जनल। उमेश कुमार राय ग्राम+पोस्ट- जमुआँव थाना- पिरो जिला- भोजपुर, आरा (बिहार)\nतेले नइखे: हरेश्वर राय\nतीसी का करी जब तेले नइखे दीया का जरी जब तेले नइखे तेल के खेलि दइबो ना जनिहें बाती का बरी जब तेले नइखे। हरेश्वर राय, सतना, म.प्र.\nई किरिया ह: उमेश कुमार राय\nहरेश्वर राय, मार्च 01, 2022\nआखिर ई त हउए किरिया। का इहे हउए राउर किरिया ? संसद के ना कबो चले दिहल विकास के संउसे फंड खईलs तबो कबो ना डेकार लिहलs कहाँ गईल संविधान किरिया आखिर ई त हउए किरिया। नयका अपराध के ढंग बनवलs बचे खातिर हर उपाय सजवलs छल - परपंच से बेगुनाह बनलs कहाँ गईल गीता-कुरान के किरिया आखिर ई त हउए किरिया। घूस से आपन घर - बार बनल क्रप्शन से आपन परिवार सजल ईनसाफ के मजाक खूबे उड़ल कहाँ गईल वर्दी आ फर्ज के किरिया आखिर ई त हउए किरिया। जब जीव सांसत में पड़ जाई सग्गी भी मुंहवा फेर जाई हर बचाव के उपइया टर जाई ईमान-धरम जब तरजुई चढ़ जाई तब जी-डाठी दे खाईला किरिया आखिर ई त हउए किरिया। उमेश कुमार राय ग्राम+पोस्ट- जमुआँव थाना- पिरो जिला- भोजपुर, आरा (बिहार)\nहमके ना बुझाइल: हरेश्वर राय\nकतने दिवाली अइली गइली, हमके ना बुझाइल हम कतने मरीचा खा गइलीं, हमके ना बुझाइल बचपन- जवानी के मजा किनारी काट लिहलस कब चुप्पे बुढ़ौती आ गइली, हमके ना बुझाइल। हरेश्वर राय, सतना, म.प्र.


ममता शर्मा के बयान पर इतना बवाल क्यों? - Pravakta.Com | प्रवक्‍ता.कॉम\nTags: mamta sharma, ममता शर्मा के बयान\nPrevious वैलेंटाइन डे के बहाने ……….\nNext अरविन्द केजरीवाल जैसे तीस मार-खां लोग सिर्फ बातो के वीर है


गुप्तेश्वर पांडे के सेवा त उनुका चुनाव जितला पर पता चली. तले रउवो सब आपन नजर गड़वले रहीं.\nबिहार पुलिस के डीजीपी रहि चुकल गुप्तेश्वर पांडे के राजनीति के मैदान में उतरले के घोषणा के बाद से समाजसेवा खातिर बड़की सरकारी अफसरी छोड़ला पर कुछ सवाल जरूर खड़ा होत बाने स. समाजसेवा खातिर केतना जरूरी बा खादी पहिनल अउरी राजनीति में उतरल.\nLast Updated: September 26, 2020, 12:41 PM IST\nप्रशासनिक सेवा (आईएएस आ आईपीएस) के सब अफसर ना, लेकिन एह समुदाय के कुछ अइसन प्राणी के दर्शन रउवां जरूर भइल होखी जे रिटायर भइला का पहिलहीं एतना आकुल- ब्याकुल हो जाला लोग कि रिटायर भइला के साल- डेढ़ साल पहिलहीं वालंटरी रिटायरमेंट (वीआरएस) ले लेला लोग. कारण? ‘सेवा’ करेके चाहता लोग. प्रशासनिक सेवा के लोगन के नौकरशाह भी कहल जाला. एह पांति में नवका नाम बा बिहार के दू- चार दिन पहिले पुलिस महानिदेशक (डीजीपी) पद से वीआरएस लेबे वाला गुप्तेश्वर पांडे के. उनुकर इच्छा बा कि राजनीति में आके खूब जनसेवा करीं. त जब डीजीपी रहले ह त ऊहो त जनसेवे ह. पुलिस के सबसे बड़का अफसर रहिके गरीब- दुखिया, पीड़ित- वंचित लोगन के ढेर सेवा कइल जा सकेला.\nबलुक ओह सेवा से बढ़िके राजनीतियो में कौनो सेवा नइखे. बाकिर बिहार में विधानसभा चुनाव आके खड़ा हो गइल बा. हर विधानसभा सीट खातिर का जाने केतना लोग लाइन में लागल बा. एही बीच जदि गुप्तेश्वर बाबू के कौनो बड़हन पार्टी, टिकट के गारंटी दे तिया त अफसरी के सेवा के लात मारि के राजनीति के सेवा में आवे में का दिक्कत बा. अफसर बनिके सेवा कइला में कौनो हरज नइखे. बाकिर तबो विधायक बनिके सेवा कइला के बातिए कुछु अउरी बा. हो सकेला कि चुनाव जीत जासु आ गुप्तेश्वर बाबू मंत्रियो बनि जासु. त सेवा के अनंत अवसर पा जइहें. कुछु लोग कहता कि गुप्तेश्वर बाबू नोकरियो में रहले ह त राजनीतिक लोगन के खुस करेके हाल जानत रहले ह. एक हाली नोकरी से इस्तीफा देके चुनाव लड़िए चुकल बाड़े. आ फेर पुलिस के नोकरी में आ चुकल बाड़े.\nसब केहू इस्तीफा देके वापिस ओही पद पर आ ओही बिभाग में आ सकेला का? ई त तबे संभव बा जब अफसर राजनीतिक बिरादरी में आपन साख मजबूत कइले होखे. आ साख एहीतरे मजबूत ना होला, ओकरा खातिर कई गो आवश्यक गुण होखे के चाहीं. ईहे गुण राउर योग्यता के पैमाना बनी. राजनीतिक व्यक्ति का चाहता, ओकरा बोले के पहिले रउवां भांपि लिहनी कि ना?, आ भांपि लिहनी त तुरंते पूरा क के देखा दिहनी कि ना? एह कसौटी पर खरा ना उतरबि त रउवां चाहे कतनो बड़ अफसर होखीं, राजनीतिक लोगन के दुलरुआ ना होखबि. निष्ठा के ई नया परिभाषा ह.\nदोसरका बड़का अफसरन के ऊ टोली बा जवन बाकायदा रिटायर होके राजनीति में आवे खाति छपिटाता. उत्तर प्रदेश के रिटायर आईएएस सूर्य कुमार शुक्ला के बारे में एह बाति के चर्चा बा कि ऊ मुख्यमंत्री योगी आदित्यनाथ के चिठी लिखले रहले ह कि रउवां नेतृत्व में हम राजनीतिक सेवा करेके चाहतानीं. हुकुम दीं कि हम का करीं. भगवान करसु कि ई चर्चा झूठ होखो. बाकिर का जाने कहां से कुछु लोग उनुकर चिठी लीक करेके दावा करता. एतरे त देखीं- राजीव गांधी पाइलट रहले बाकिर उनुकर महतारी इंदिरा गांधी उनुका के राजनीति में ले अइली. त राजीव गांधी कई गो सीनियर अफसरन के, जइसे- अजित जोगी, मणिशंकर अय्यर, अरुण नेहरू वगैरह- वगैरह के राजनीति में खींचि ले अइले.\nयशवंत सिन्हा (आईएएस), जगजीवन राम के बेटी मीरा कुमार, नटवर सिंह, हरदीप सिंह पुरी (आईएफएस), अरविंद केजरीवाल, बिहार कैडर के राजकुमार सिंह, महाराष्ट्र कैडर के सत्यपाल सिंह आ अउरी कई लोग जे बड़का अफसरी के छोड़ि के राजनीति में आइल आ ‘सेवा’ के मौका पावल. बाकिर हमनी के विदेश मंत्री सुब्रह्मण्यम जयशंकर (संक्षेप में एस. जयशंकर) विदेश सचिव से रिटायर भइला का बाद, भारतीय जनता पार्टी के सदस्य भइले आ विदेश मंत्री हो गइले. थोड़ ही दिन बाद राज्यसभा से चुना गइले. एस. जयशंकर त तेज तर्रार विदेश मंत्री साबित भइल बाड़े. बाकिर प्रशासनिक सेवा से राजनीति में आके कुल्हि लोग आपन योग्यता साबित ना क पावल. जौना ‘सेवा’ के साध में राजनीति में आइल लोग, ऊ आपन सेवा ढेर आ दोसरा के सेवा कम हो गइल. सत्ता के सुख के कौनो जवाब नइखे.\nऊ सुख नौकरशाही में नइखे. सत्ता सुख में आदमी राजा नियर रहेला आ नौकरशाही में सत्तारूढ़ दल के आदेशपालक के रूप में. त जब पूरा जिनिगी आदेश पालन कइके खपे लागे ला, कुछ नौकरशाह लोगन के ज्ञान जागेला कि एह नोकरी में दोसरा के आदेश बजावते जिनगी पार लागि जाई. त काहें ना एक हाली राजनीतिक सत्ता के सुख भोगल जाउ. अब ई बाति दोसर बा कि राजनीति में ढुके के चांस सबका के ना मिली. केहू- केहू भाग्यशाली नौकरशाह होला जवन ई सुख प्राप्त कइके आपन जीवन धन्य करेला. एस जयशंकर अपवाद बाड़न. ऊ अंतरराष्ट्रीय स्तर पर भारत के गरिमा के बढ़ावतारे. कौनो बड़हन मुद्दा पर जोरदार वक्तव्य दे तारे आ राष्ट्रीय हित के सर्वोपरि राख तारे. बाकिर अइसन समर्पण सबका में नइखे देखे के मिलल. त ढेर लोग त सर्वोच्च सत्ता सुख, सम्मान आ लोकप्रियता खातिर राजनीति में आवेला.\nसत्ता सुख अइसन ह कि बड़े- बड़े लोगन के ओइजा से हटे के मन ना करे. केहू तरे सत्ता से जुड़े के जोड़- तोड़ के योग्यता रहेला अइसन लोगन में. बाकिर राजनीति में आइल सब नौकरशाह सत्ता सुख के मलाई में ना डूबे ला लोग. कुछुए लोग डूबेला. बाकिर जवना ‘सेवा’ के सरधा से ऊ लोग आवेला ऊ लउकेला ना. अब ई मति कहीं कि ना लउकेला त रउवे आन्हर बानी. त हम त वोटर हईं. का जाने कतने हाली आन्हर भइल बानी आ फेरु आपन इलाज खुदे क के ठीको हो गइल बानी. त ठीक बा. रउवे सभ बताईं कि नौकरशाह जब राजनीति में जाला त सेवा के कटगरी केतना बढ़ि जाले आ सेवा कइसे रूपांतरण होला. गुप्तेश्वर पांडे के सेवा त उनुका चुनाव जितला पर पता चली. तले रउवो सब आपन नजर गड़वले रहीं.


तबे स्वस्थ आलोचना के राहि विकसित होई – Anjoria\nSeptember 10, 2019 Editor पुस्तक चर्चा, भाषा, साहित्य 0\nदू दिन पहिले विमल जी के पत्रिका सँझवत के जानकारी आ सामग्री मिलल. एने कई एक महीना से हम थाकल महसूसत बानी जवना चलते अब अँजोरिया भा एकरा दोसरा साईटन पर नया सामग्री नइखीं दे पावत. थाकल मन एहू चलते बा कि भोजपुरी में लंगड़ी गईया के अलगे बथान के परंपरा रहल बा. अबर बानी दुबर बानी, भाई से बरोबर बानी वाला अंदाज में हर भोजपुरिया आपन अलगे राग अलापेला. कुछ लोग का लगे समूह बा त कुछ लोग का लगे गिरोह. एह माहौल में तेरह कन्नौजिया नंबे चुल्हा वाला कहाउतो सही हो गइल बा. एगो पत्रिका सुबहित चल नइखे पावत बाकिर नया नया पत्रिका के शुरुआतो हो जात बा. कुछ दिन ले आपल जाँगर ठेठा के, आपन रुपिया गला के लोग थाक जाला आ फेर एगो भीति ढह जाले आ दोसरका भीति के शुरुआत के जगहा बनि जाले.\nविमल जी से पुरान संपर्क रहल बा. एहसे आ उहो के लिलकारी परले बानी कि बिना लागो लपेट के आपन बाति कहल जाव. एहसे आपन बाति कहत बानी – बाति कहीलें खर्रा, गोली लागे भा छर्रा वाला भाव में.\nविमल जी कवनो मीडिया भा मंच के संचालक के जिम्मेवारी बनेला कि ऊ एगो तरीका निर्धारित करे अपना प्रकाशन भा मंच ला. एह मामिला में अराजकतावाद के अनुमति ना होखे के चाहीं. भाषा के मानकीकरण एगो जरूरी शर्त होले आ ई संपादक के जिम्मेवारी बनेला कि ऊ एह मानकीकरण में आपन जोगदान देव. लिखनिहार पर एकर जिम्मा भा दोष ठोकल नीक ना कहाई. मानकीकरण एक दिन में ना बनी. गँवे-गँवे प्रकाशनन के लोकप्रियता बढ़ी, ओकरा के पढ़े लिखे सुने बोले वाला बढ़ीहें तबहिंयें भाषा पोढ़ होई.\nअपना एह टिप्पणी का बाद परोसत बानी विमल जी के आपन संपादकीय. रउरो सभे पढ़ीं आ हो सके त बहस के आगे बढ़ाईं. –\nपूरा पत्रिका पीडीएफ फाइल में दीहल जा रहल बा. ओकरो के पढ़ीं.\nजब हम भोजपुरी साहित्य का दिशा-दशा पर आपन मंतव्य देबे बइठल बानी त बुझाते नइखी कि का लिखीं. जवनापीढ़ी का जोगदान के अबहिंऔ कवनो तुलना नइखे, ओकर एक-एक खंभो ढहत जा रहल बा. चौधरी कन्हैया प्रसाद जी, बरमेश्वर सिंह जी, पांडेय कपिल जी, प्रो. ब्रजकिशेर जी, अनिरुद्ध जी जइसन विभूति एक-एक कइके हमनी का बीय से संपूर्ण विश्राम खातिर निकलत गइल. मन डबडबाइल बा आ चिंतो में बा. इहाँ सभ के सँझवत परिवार के लोर भरल श्रद्धांजलि.\nवर्तमान पीढ़ी कुछ ज्यादा व्यसत बिया बाकिर पहिले नीयन कुछ खास नइखे लउकत. अब अतना जरूर बा कि टिटकारी आ हुंकार में बढ़ोत्तरी भइला से कुछ ना कुछ जरूरे लिखा रहल बा. “नई भीति उठेले पुरानी भीति गिरेले” वाली बात शाश्वत बिया. भोजपुरी का कुछ क्षेत्रन में ई बात लउकत बिया. एगो पत्रिका बन्न त दोसर चालू होत जातारी सन. भोजपुरी खातिर नेतागिरियो सम्मान के विषय हो गइल बा, ई सुखद बा.\nभोजपुरी आलोचना आ शोध का क्षेत्र में संतोषजनक काम नइखे लउकत. उमेदि कइल जाए के चाहीं कि एने कावर समर्थ लोगन के विशेष ध्यान तरूर जाई.\nज्यादा व्यस्ज रहला का कारन पत्रिका का प्रकाशन में बिलंब होत चलि गइल. अब ढेर देरी होत रहे, एहसे समहुत कइल जरूरी हो गइल रहे. केहू का रचना में कवनो प्रकार के काट-छाँट नइखे कइल गइल. अइसन एगो विशेष नीति का तहत कइल गइल बा. जब तक मानकीकरण के एगो मोटा मोटी स्थिति नइखे बनि जात तब तक संपादक मंडल तवनो तरह के परिवर्तन से पहिले सूचित कइत नीमन बूझी. टंकण का लापरवाही का चलते पर्तनी के जो कवनो भयंकर भूल लउकी त ओकरा के बिना सूचना दिहले संपादित क दीहल जाई. अस्तु, पत्रिका का कवनो रचना में जो अशुद्धि भा कमी लउके त ओकरा खातिर खुद लंखके के जिम्मेवार समुझल ताएके चाहीं.\nएह अंक में ऊ सभ नइखे आ पावल जवन संपादक का योजना के अंग रहे. ऊ धीरे-धीरे आई आ दू-तीन अंक का बाद पत्रिका के बास्तविक स्वरूप सुनिश्चित हो जाई. तब तक हमार आग्रह होई कि पत्रिका के रूप सँवारे खातिर आपन बहुनूल्य सुझाव जरूर दीहल जाव.\nसंपादक आ लेखक लोग के मनोबलो बढ़ावल एगो बड़हन जोगदान होला साहित्य खातिर. जब केहू नोटिसे ना ली त लुत्ती अङारी कइसे बनी ? एहसे निवेदन बा कि कि रउवाँ सभ आपन टिप्पणी जरूर दीं, जवन रँउआ भोवे ओह पर आ ओह पर त जरूरे, जवन रँउआ खटके. मुँह देखउअल कइल व्यावहारिकता के एगो अंग ह. एकरा से बाँचल आसान ना होला बाकिर उत्कृष्ट साहित्य का सृजन के प्रेरणा एकरा से ना मिले. एहसे बिना लागो तपेट के बात जरूर लिखीं, तबे स्वस्थ आलोचना के राहि विकसित होई. जय भोजपुरी.


जल्दिए रिलीज होखी भोजपुरिया मजदूर – Anjoria\nआई. एल. गुप्ता फिल्म्स के बैनर में बनल फिलिम ‘भोजपुरिया मजदूर’ का जरिए मजदूर हक़ के लड़ाई लड़े वाला जाबांज नौजवान का भूमिका में मुकेश कुमार परदा पर आवे वाला बाड़ें. एह फिलिम के जल्दिए पूरा देश में रिलीज कइल जाई.\nनिर्माता एस. एल गुप्ता, लेखक निर्देशक अमर बेताब, सह निर्माता अरुण कुमार गुप्ता, कार्यकारी निर्माता मंगलेश गुप्ता, गीतकार विनय बिहारी, अशोक सिन्हा आ इमरान अंसारी, संगीतकार गुणवंत सेन आ नितेश रंजन. कैमरामैन श्यामल चक्रवर्ती, डांसमास्टर बाली आ रविन्द्र गवास, आ फाइट मास्टर हीरा यादव.\nमुख्य भूमिकन में मुकेश कुमार, प्रतिभा पाण्डेय, बंदिनी मिश्रा, बाली सिंह (छेदी), गोपाल राय, नीरज राज पोडेल, समर्थ चतुर्वेदी, देव सिंह, कैलाश चौधरी, मनीष गुप्ता, प्रीति सिंह, नीरू सिंह, ओम प्रकाश गुप्ता आ दीपक भाटिया. आइटम डांसर पूर्णिला.\nफिल्म के नायक मुकेश कुमार यूपी के जौनपुर जिला के नदीपुर, मडियाहू, जौनपुर के हउवें बाकिर इनकर बचपन मुंबई, महाराष्ट्र में बीतल. मुकेश कुमार के फिल्मी कैरियर मराठी फिल्म ‘विजय दीनानाथ चौहान मंत्यामला’ में नकरात्मक आ हास्य किरदार से भइल रहे. मुकेश कुमार आजुकाल्हु निर्माता मगन भाई के एहो फिलिम ‘दिल तोहरे नाम’ के शूटिंग में लागल बाड़ें. एह फिलिम में मुकेश के नायिका बाड़ी सुनीता तिवारी आ निर्देशक हउवें शेरू.\n'घायल शेर' के ए सर्टिफिकेट दिहलसि सेंसर बोर्ड


भोजपुरी फिल्म – Page3– Anjoria\nभोजपुरी फिल्म (Page 3)\nसभकर हीरोइन बनत बाड़ी पाखी हेगडे भोजपुरिया नौजवानन के दिल के धड़कन बन गइल पाखी हेगडे सुपर स्टारन से ले के नवही स्टारन तक, सभकर, हीरोइन बनत बाड़ी आ हर बेर आपन निमन छाप छोड़ जात बाड़ी. साथ ही साथ ऊ सगरि निर्माता निर्देशकनो के पसन्द बनत जात बाड़ी. दिनेशलालपूरा पढ़ीं…\nदिनो दिन बढ़ते जात बा निरहुआ ला दिवानगी भोजपुरी के किंगस्टार दिनेशलाल यादव निरहुआ खातिर दर्शकन के दिवानगी दिन पर दिन बढ़ले जात बा. हालत अइसन हो गइल बा कि सिनेमाघर का बहरी जनसैलाब उमड़ पड़त बा जब निरहुआ के कवनो फिल्म लागत बा ओहिजा. एही दिवानगी के नजारा पिछलापूरा पढ़ीं…\nभोजपुरिया डॉन अन्तर्राष्ट्रीय फिल्म समारोह में भोजपुरी सिनेमा के मेगा स्टार मनोज तिवारी के सुपर डुपर हिट फिल्म भोजपुरिया डॉन के इन्टरनेशनल फिल्म फेस्टिवल आफ इण्डिया २०१० का पैनारोमा में शामिल कर लिहल गइल बा. मनोज तिवारी पहिलका भोजपुरी स्टार हउवन जिनका फिल्म के एह फिल्म फेस्टिवल में शामिल कइलपूरा पढ़ीं…\nनिरहुआ के तबियत खराब, शूटिंग रद्द भोजपुरी सिनेमा के किंग सुपर स्टार दिनेश लाल यादव निरहआ के खसरा, मीजल्स, हो गइल बा. जवना चलते उनकर फिल्म आखिरी रास्ता के शूटिंग रुक गइल बा आ ऊ हैदराबाद से मुंबई आ गइल बाड़न जहवाँ ऊ अपना माई का देखरेख में स्वास्थ्य लाभपूरा पढ़ीं…\n२० अगस्त के रिलीज हो रहल बा लहरिया लूटऽ ए राजा जी आजु २० अगस्त से निर्माता निर्देशक राजकुमार पाण्डे के म्यूजिकल रोमांटिक एक्शन फिल्म लहरिया लूटऽ ए राजा जी रिलीज हो रहल बा. फिल्म में रविकिशन आ पाखी हेगडे के हिट जोड़ी बा. पूरा जानकारीCineBhojpuri.com पर पढ़ीं. मनोज तिवारीपूरा पढ़ीं…\n– चुनमुन पंडित भोजपुरी सिनेमा उद्योग में आजु जेने देखीं भीड़ भरल हलचल नजर आ रहल बा. ए हलचल के भीड़ में बहुत तरह के लोग शामिल बाड़े. केहू सफलता के पास त केहू दौड़ में हिस्सा ले के दउड़ रहल बा. केहू गिर के फेर से उठऽता आ केहूपूरा पढ़ीं…\nजुर्म का जुर्रत का खिलाफ भोजपुरिया डॉन जुर्म के बढ़त जुर्रत आ सिस्टम से परेशान एगो आम आदमी के डॉन बने का कहानी पर बनल भोजपुरी फिल्म डॉन १३ अगस्त का दिने बिहार का प्रमुख सिनेमाघरन में रिलीज हो रहल बा. एह फिल्म में डॉन के मुख्य भूमिका मनोज तिवारीपूरा पढ़ीं…\nअजय दीक्षित के चरचा दुनिया भर में भोजपुरी सिनेमा के अभिनेता अजय दीक्षित के चरचा आजुकाल्ह पूरा दुनिया में चल रहल बा काहे कि उनकर अभिनीत एगो फिल्म इगो दैट डिफर्स अंतर्राष्ट्रीय फिल्म समारोहन में देखल जा रहल बा. रविन्द्ननाथ टैगोर के लिखल कहानी पोस्ट मास्टर पर आधारित एह फिल्मपूरा पढ़ीं…\nका हीरोइनन के बिछलाइल शगुनिया होला ? कहल जाला कि जबो कबो बालीवुड अभिनेत्री काजोल सेट पर शूटिंग का दौरान बिछला जाली त लोग उनका के उठवला का बदले ताली बजावे लागेला. काहे कि लोग जान जाला कि अब ऊ फिल्म हिट होखे जा रहल बिया. पिछला दिने अइसनके एगोपूरा पढ़ीं…\nछह अगस्त से सुर संग्राम के दुसरका सीजन शुरु एह छह अगस्त से हर हफ्ता शुक आ शनिचर का दिने रात आठ बजे से भोजपुरी गीत संगीत के प्रेमियन खातिर लाजवाब रियलिटी शो सुर संग्राम के दुसरका सीजन शुरु हो रहल बा. पहिलका दू दिन का शो में कार्यक्रम खातिरपूरा पढ़ीं…\nभोजपुरी सिनेमा : नकल बिना अकल के\nअक्सरहा भोजपुरी फिल्म प्रचारकन के जवन प्रोमो मटेरियल आवेला तवना में शान का साथ बतावल जाला कि फलाँ फिल्म अब भोजपुरी में, फलाँ अभिनेता हिन्दी के फलाँ अभिनेता वगैरह वगैरह. बालीवुड में अकसरहाँ हालीवुड के नकल कइल जाला त भोजपुरी सिनेमा हिन्दी फिल्मन के नकल करे में तेज होली स.पूरा पढ़ीं…


पवन सिंह के फिलिम ‘ठोक देब’ शानदार शुरूआत कइलसि – Anjoria\nपवन सिंह के फिलिम ‘ठोक देब’ शानदार शुरूआत कइलसि\nMay 29, 2014 Editor फिल्म, मनोरंजन 0\nसुपरस्टार पवन सिंह, अक्षरा सिंह आ नयका आइल अभिनेता सुजीत गुप्ता के शानदार अदाकारी से सजल मधु सिंह प्रस्तुति आ यश एण्ड राज इंटरटेन्मेंट के बनावल फिलिम ‘ठोक देब’ के बिहार-झारखंड में सगरो शानदार शुरूआत मिलल बा.\nदर्शक पवन सिंह आ सुजीत गु्प्ता के अदाकारी पसंद करत बाड़े.\nरानी चटर्जी आ संभावना सेठ के धमाल राउडी रानी में\nहरला के हरिबोल


मोटोरोला Moto G CDMA Price in India, Full Specs - 4th August 2020 | Digit\nउत्पाद के नाम : Motorola Moto G CDMA\nमोटोरोला Moto G CDMA Smartphone 4.5 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 720 x 1280 पिक्सल तथा पिक्सल घनत्व 326 पर इंच बा | फोन 1.2 Ghz Quad कोर प्रोसेसर से संचालित बा और एकर रैम 1 GB बा. मोटोरोला Moto G CDMA Android 4.3 ओएस पे काम करेला.\nमोटोरोला Moto G CDMA Smartphone April 2014 मे लॉंच भईल रहे|\nमोटोरोला Moto G CDMA मे कनेक्टिविटी के तरीका बा : ,GPS,HotSpot,Bluetooth,\nमोटोरोला Moto G CDMA के कैमरा मे Auto Focus,,Video Recording लोड बा|


‘छोरा गंगा किनारे वाला’ फिलिम के शूटिंग हरिद्वार में शुरू भइल – Anjoria\nमाँ केला देवी फिल्म्स के बैनर तर बनत भोजपुरी फिलिम ‘छोरा गंगा किनारे वाला’ के शूटिंग हरिद्वार में शुरू हो गइल बा. मुख्य भूमिका में प्रदीप पाण्डेय चिंटू बाड़न आ निर्देशन राजकुमार आर.पाण्डेय करत बाड़न. निर्माता हउवन धीरेन्द्र चौबे.\nएह फिलिम में बतौर खलनायक संजय पाण्डेय, रवि पाण्डेय, अउर बृजेश त्रिपाठी बाड़े. साथही सोनाली जोशी, के॰के॰ गोस्वामी, सीमा सिंह, प्रिया पाण्डेय वगैरह महत्वपूर्ण कलाकार बाड़ें. एगो खास आयटम सांग में विनय आनंद आ रिंकू घोष फिलिम के रौनक बढ़इहें. सुने में आवत बा कि एगो अउर आइटम सांग संभावना सेठ करीहें.\n‘छोरा गंगा किनारे वाला’ के आधा शूटिंग मुंबई में भइल बा आ बाकी के शूटिंग हरिद्वार में होखत बा.\nप्रदीप पाण्डेय चिंटू


देश के विरोधी गोल कांग्रेस का साथे मिल के नंगई पर उतरलें – टटका खबर\nनयी दिल्ली, 20 अप्रैल. कांग्रेस समेत देश के सात गो विरोधी गोल के सदस्य आजु राज्यसभा के सभापति एम. वेंकैया नायडु के सुप्रीम कोर्ट के मुख्य न्यायाधीश दीपक कुमार मिश्रा का खिलाफ महाभियोग प्रस्ताव के नोटिस दिहलें.\nनोटिस सउँपला का बाद राज्यसभा में विरोधी गोल के नेता गुलाम नबी आजाद आ कांग्रेस के बड़का वकील नेता कपिल सिब्बल संवाददाता सम्मेलन में बतवलें कि कुछ मामिलन में मुख्य न्यायाधीश मर्यादा भंग कइले बाड़न. एह लोग के कहना रहल कि महाभियोग प्रस्ताव पर कांग्रेस समेत सात गो गोल के कुल मिला के 71 गो सांसद आपन डसतखत कइले बाड़न जवना में7गो रिटायर हो चुकल लोगो शामिल बा.\nमुख्य न्यायाधीश का खिलाफ महाभियोग प्रस्ताव के नोटिस ला कम से कम 50 गो सांसदन के समर्थन के जरुरत होला.\nसुने में आवत बा कि एह गोलन के असली शिकायत ई बा कि मुख्यन्यायाधीश के अपना इशारा पर नचावल नइखे जा सकत. कुछ दिन पहिले अदालत के असल में मर्यादा भंग करे वाला चार जने का साथे बावे ई लोग काहें कि ऊ लोग कांग्रेसी खेल खेले के तइयार बा.\nदेसर बड़हन साजिश ई बा कि केहू तरह राम मन्दिर पर अदालत के फैसला मत आवे दीहल जाव. एक बेर ई महाभियोग प्रस्ताव सकरा गइल त मुख्य न्यायाधीश आगे कवनो मामिला के सुनवाई ना कर पइहें आ उनुका बाद जे सीनियर बा उनुका पर एह गोलन के पूरा भरोसा बा.\nTags: कांग्रेस, महाभियोग प्रस्ताव, मुख्य न्यायाधीश


खबर भोजपुरी में (अतवार, 21 दिसंबर 2014) – टटका खबर\nखबर भोजपुरी में (अतवार, 21 दिसंबर 2014)\n(शनिचर, 20 दिसंबर के खबर)\nसंघचालक मोहन भागवत के पुरान फोटो\nधर्मांतरण के मुद्दा पर संघचालक मोहन भागवत के भाषण का बाद मामला अउरी गरमा गइल बा. कोलकाता में बोलावल एगो हिंदू सम्मेलन में संघचालक कहलन कि धर्मातरण रोके के कानून बने के चाहीं. बाकिर घरवापसी का बारे में उनकर कहना रहे कि ई धर्मपरिवर्तन ना हो के गलती से भटक गइल हिंदू लोग के वापिस लवटल ह. कहलन कि विपक्ष के चाहीं कि सरकार का साथे मिल के धर्मांतरण विरोधी कानून बनवावे.\nशनिचर का दिेन भइल आखिरी दौर के मतदान का बाद झारखण्ड आ जम्मू-कश्मीर विधान सभा चुनाव पूरा हो गइल. झारखण्ड में अबले के सबले अधिका मतदान भइल बा 66 फीसदी जबकि जम्मू-कश्मीर में पिछला पचीस बरीस में सबले अधिका 66 फीसदी. चुनाव का फौरन बाद मीडिया में आइल एक्जिट पोल में कहल गइल कि झारखण्ड में भाजपा के अकेले बहुमत मिल जाई आ झारखण्ड अपना जनम का बाद पहिला बेर गठबन्हन के झंझट से फरका रह पाई. जम्मू-कश्मीर में भाजपा के सबले अधिका वोट मिली बाकिर सीट का मामिला में पीडीपी के बाजी मारे के कहल जात बा. दुनू में से कवनो दल अकेले सरकार बनावे का हालत में ना रही आ जम्मू-कश्मीर में गठबन्हन बनावे के मजबूरी होखी, सरकार चाहे जे बनावे.\nभारतीय जनता पार्टी के अध्‍यक्ष अमित शाह शनिचर का दिने बाकी गोलन से पूछले कि धर्मान्‍तरण के खिलाफ नया कानून बनावे का बारे में आपन रूख बतावे लोग. केरल के कोच्‍चि में अमित शाह कहलन कि भाजपे अकेला गोल बिया जे धर्मान्‍तरण के खिलाफ नया कानून बनावे के मांग करत बिया आ पूरा तरह से धर्मांतरण के खिलाफ बिया.\nपाकिस्‍तानी सुरक्षा बल ने पेशावर का लगे के खैबर, मोहमंद आ दारा आदम खेल के सरहदी इलाका में 33 गो आतंकवादियन के मार गिरवले. एहमें कमांडर मुस्‍तफा इलियास उर्फ मन्‍नान नाम के एगो बड़का आतंकवादी के मौत शामिल बा. पाकिस्‍तान का तरफ से कहल गइल बा कि साल 2008 के मुम्‍बई हमला के प्रमुख साजिशकर्ता जकी उर रहमान लखवी के जेल से रिहा नइखे कइल गइल आ जमानत के चुनौती देबे वाली याचिका तइयार कइल जात बा.\nब्रिसबेन में चलत दुसरको क्रिकेट टेस्‍ट मैच में ऑस्‍ट्रेलिया भारत के हरा दिहलसि आ तीन मैच के सीरीज में दू गो मैच जीत के सीरीज अपना नामे क लिहलसिल. भारतीय टीम के कप्तान धोनी के कहना बा कि टीम का भीतर आपसी मतभेद बा जवना चलते टीम हारत बिया.\nभारत के सायना नेहवाल आ किदाम्‍बी श्रीकांत बैडमिंटन के दुबई वर्ल्‍ड सीरीज टूर्नामेंट में आपन-आपन सेमीफाइनल हार गइले. सायना चीनी ताइपे के तेई जू यिन से हरली आ श्रीकांत चीन के चेन लौंग से.\nखेल का मैदान में शनिचर का दिने अकेला खुशखबरी रहल कि भारत के पुरूष आ महिला टीम अपना-अपना वर्ग के फाइनल जीत के पांचवां विश्‍व कप कबड्डी टूर्नामेंट के खिताब जीत लिहले.\nग्रामीण डाक सेवकन के अब सरकारी कर्मचारी के दर्जा मिली. सुप्रीम कोर्ट कहले बिया कि अब ई लोग नियमित सिविल पद पर मानल जाई आ अपना नौकरी से जुड़ल मांग ले के ई लोग केन्द्रीय प्रशासनिक अधिकरण (कैट) का सोझा गोहार लगा पाई.\nसारण जिला के अमनौर इलाका के गोरौल गांव में माओवादी उग्रवादियन के गिरोह शनिचर का दिने गो ईंट-भट्ठे के विस्फोट क के भसा दिहले आ मजदूरन के मारपीट के भगा दिहले स.\nबिहार में बंदोबस्ती से मिलल जमीन के अब बेचल ना जा सकी. अगर केहू बेचे के कोशिश करी त जमाबंदी रद्द क के कवनो दोसरा लाभार्थी के नामे जमीन के बंदोबस्ती क दी सरकार. अगर कवनो आदमी एससी एसटी के दिहल जमीन पर कब्जा करे के कोशिश करी त ओकरा पर कार्रवाई कइल जाई.\nसिवान-भटनी रेलखंड पर 24 दिसम्बर से इलेक्ट्रिक रेल सेवा शुरू हो जाई. रेल राज्य मंत्री मनोज सिन्हा ओह दिन एकर शुरुआत करइहें आ ओही दिन से सिवान-भटनी का बीच इलेक्ट्रिक पैसेंजर टेंन चलल शुरु हो जाई.\nपश्चिम चंपारण में चोरी के ट्रैक्टर आ एगो बाईक का साथही वाहन चोर गिरोह के दू गो अपराधियन के बैरिया पुलिस गिरफ्तार क लिहलसि.


विन डीजल के पहीलका पात्र 1990 मे आइल अवाकेनिंग फिलिम मे रहे। 1994 मे ई एगो मल्टी फेशियल नांव के छोट चलचित्र लिखलन आ बनवलन, जे कैनेस फेस्टिवल मे देखावल गइल।\n↑ "Diesel breaks silence over Walker". Press Association via The Press (Christchurch, New Zealand).3दिसंबर 2013. पुरालेखित से पुरालेखित6अक्टूबर 2014 के. पहुँचतिथी 21 मार्च 2015.\n↑ "VinDiesel explains why Glasgow was perfect to shoot Fast 6". मई 15, 2013. ओरिजनल से जून 18, 2013 के पुरालेखित. पहुँचतिथी 29 जून 2013.\nआइ॰एस॰एन॰टी॰: 0000 0001 1656 9144\nबी॰एन॰एफ॰: cb14171898b (data)\n"https://bh.wikipedia.org/w/index.php?title=विन_डीजल&oldid=714380" से लिहल गइल\n21वीं-सदी के अमेरिकी एक्टर\nएह पन्ना पर आखिरी बेर संपादन 30 मार्च 2022 के 16:21 बजे भइल रहल।


‘बिहारी टाईगर’ विनय आनंद के शूटिंग पूरा भइल – Anjoria\nअभिनेता विनय आनंद आ अभिनेत्री कल्पना शाह के जोड़ी हाल ही में एगो सफल फिलिम “आज का दंबग दमाद” में कमाल के अभिनय कइले बा लोग. सगरी देश में ई जोड़ी धमाल मचा दिहले बिया. आ एब एही जोड़ी के फेरू से आपन धमाल मचावे आ कमाल देखावे ला निर्माता जे. मिश्रा अपना फिलिम ‘बिहारी टाईगर‘ में लिहले बाड़न. ई एगो अइसन नवही क कहानी ह जे समाज के दबंग अत्याचारियन से पुलिस अधिकारी बन के लड़त बा. ई जॉबाज अपना दुश्मनन पर टाईगर का तरह हमला करत बा आ एहीसे फिलिम के नामो राखल गइल बा ‘बिहारी टाईगर‘.\nनिर्माता जे. मिश्रा के कहना बा कि विनय आनंद अइसन पुलिस ऑफिसर के भूमिका में एकदम फिट बइठेलें एहीसे उनुके के नायक बनावल गइल बा. हीरोइन कल्पनो शाह के एही चलते चुनल गइल बा कि ऊ नरम दिल के बाकिर कठोर देह आ मानस वाली महिला के किरदार में स्वाभाविक लगीहें.\n‘बिहारी टाइगर‘ में कल्पना शाह दू तरह के इमेज में बाड़ी. पहिला आध में नरम दिल वाली भावनात्मक प्रेमिका बनल कल्पना रोमांटिक नाच गाना कइले बाड़ी त दोसरका आध में एगो खूंखार शेरनी बन के अपना दुश्मनन के संहार करत बाड़ी.\nबाकी कलाकारन में चुन चुन के शाहबाज खान, सुशील सिंह, गिरीश शर्मा, सीमा सिंह, आनंद मोहन, जय तिलक, पूजा सिंह, अनूप अरोरा, जय प्रकाश, उदय श्रीवास्तव, विनोद मिश्रा आ हीरा यादव के राखल गइल बा.\nसह निर्माता अनिल खान, निर्देशक समीर खान, संगीतकार पवन मुरादपुरी, गीतकार धनंजय भट्ट, बद्री दास, रवि यादव, नृत्यगुरू कानू मुखजी, संजय, अनिल, छायांकन करेवाला जावेद अखतर नाइक, आ फाइट मास्टर हीरा यादव.


राहुल नइखन चाहत कि मधुमक्खियन के एह छत्ता के छेड़ल जाव – टटका खबर\nराहुल नइखन चाहत कि मधुमक्खियन के एह छत्ता के छेड़ल जाव\nकवनो विपक्षी नेता का तरह भाषण देत कांग्रेस के उपाध्यक्ष, सोनिया गाँधी के बेटा, आ सांसद राहुल गाँधी काल्हु सीआईआई का सभा में कहलन कि एह देश के समस्या के समाधान कवनो एक आदमी ना कर सके. अगर रउरा मनमोहन सिंह से उमेद राखत बानी त रखले रहीं कुछ होखे हवाखे के नइखे. कहलन कि अइसन नइखे कि घोड़ा चढ़ल कवनो नेता आई आ देश के समस्या के समाधान कर जाई. राहुल गाँधी कहलन कि भारत के तुलना हाथी से ना कर के मधुमक्खियन के छत्ता से करे के चाहीं. शायद उनकर मतलब एहसे रहल कि मधुमक्खियन के छत्ता में एगो रानी मधुमक्खी रहेले आ बाकी सब मजदूर मधुमक्खी. मजदूर मक्खी रात दिन खटत रहेली सँ आ रानी मधुमक्खी आराम से ओहनी के खटावत रहेली. भा शायद एही चलते राहुल बार बार एह बात से बगलिया जालें कि देश के अगिला प्रधानमंत्री हउवें ऊ. शायद ऊ नइखन चाहत कि मधुमक्खियन के एह छत्ता के छेड़ल जाव. के आपन देह भँभोरियवाई?


Malikayin ke paati Congress vs RJD in bihar Bhojpuri - Bhojpuri में पढ़ें मलिकाइन के पाती- लालू के ललटेन बुतावे में हाथ के थपकी – News18 हिंदी\nकांग्रेस एह घरी खूबे जोशियाइल बिया. बिहार में कन्हैया डूबत नाव पार लगइहें भा ना, बाकिर हाथ छाप पाटी में जान जरूर फूंक दीहें. हाथ छाप के एगो सीट ना देके ललटेन छाप पाटी अपना गोड़ में कुल्हाड़ी मार लेले बिया.\nपांव लागीं मलिकार! पोलटिक्स अब गजबे खेल हो गइल बा मलिकार. पोलटिक्स में जेतना लोग बा, ओकरा नितरी में तनिको लाज हाया नयिखे. के कब केकरा संगे सट जायी भा कब हट जाई, कहल ना जा सकेला. केकरा के सराहेब आ केकरा के धूसेब. सब एके कोख के जामल बुझात बाड़े सन. अब सुनाता कि आपन पाटी जाप छोड़ के हाथ पाटी के संगे जाए खातिर पप्पू जादो खुरियाइल बाड़े. दू दिन पहिले ऊ दिल्ली में हाथ छाप पाटी के कवनो बड़का नेता आरपीएन सिंह से मिलल रहले हां. जब से ऊ जेल से निकल बाड़े, तबे से हाथ छाप पाटी के नजर उनका पर गड़ल बा. उनकर जनाना रंजीता त पहिलहीं से हाथ छाप पाटी के संगे बाड़ी.\nपांडे बाबा आज बतावत रहुवीं कि बिहार में भलहीं असेंबली के दू सीट पर उपचुनाव होता, बाकिर एकर माने बड़हन बा. एगो त ई बतावत रहुवीं कि तीर छाप आ फूल छाप के जवन गंठजोरउल बा, ऊ ईमानदारी से संगे काम करता कि ना, एकर असलियत सामने आ जाई. एह से कि जतना जोर तीर छाप लगवले बा, ओतना बेचैनी फूल छाप पाटी में नयिखे लउकत. दूनू सीट पर तीर छाप के कंडीडेट लड़ता लो.\nदोसरका सबसे बड़ बात कि एगो सीट का हिस्सा खातिर हाथ छाप आ ललटेन छाप के इयरगही टूट गयिल बा. हाथ छाप पाटी दूनू सीट पर आपन कंडीडेट उतार दिहले बिया. एतने ले ना, ऊ इहो धमकवले बिया कि ओकर उनइस एमएलए बिहार में बाड़े. हाथ छाप के साथ छोड़ल ललटेन छाप के महंग पर जाई. तेजस्वी के मुखमंत्री बने के सपना सपने रह जाई. हाथ छाप पाटी त ललटेन छाप के इहां ले हड़का दिहले बिया कि लोकसभा में ऊ बिहार के चालीस सीट पर लड़ी. ललटेन छाप पाटी के मालूम बा कि हाथ छाप से लड़ला के साफ माने ई भइल कि मुसलमान वोट से हाथ धोए क पर जा सकेला.\nपांड़े बाबा बतावत रहुवीं कि बिहार में हाथ छाप पाटी त खतम हो गइल रहल हिया. ओकरा अपना बूते असेंबली के दू चुनाव में कबो चार त कबो नौ सीट आइल रहे. जब से ई ललटेन का संगे भइल त एकर सीट उनइस ले चहूंप गइल. अब दूनू में खटर पटर होई त हाथ छाप के लगे गंवावे के त भले कुछ नइखे, बाकिर ललटेन बुतावे में ओकर हाथ जरूर रही. एह से कि मुसलमान वोट दूनू के आधार बा. एकर बंटवारा भइल त ना ई उपजिहें आ ना ऊ. एगो बात पांड़े बाबा पकिया कहत रहुवीं कि कमलिस पाटी छोड़ हाथ के संगे कन्हैया क आइल हाथ छाप पाटी में जान जरूर फूंक दिहले बा. कन्हैया क संगे कवनो जिगनेस आ हारदिक पटेल बिहार में डेरा जमवले बा लोग. पप्पू जादो जदि हाथ के साथ दे दिहले त ललटेन के पार पावल आसान ना होई. एही बीचे हां-ना करत लालू जादो भी चहूंप गइल बाड़न. एने नीतीश जी तीर दागे के तेयारी में पहिलहीं से रेस बाड़े.\nहाथ के एह घरी जागल बा जोश\nपांड़े बाबा बतावत रहुवीं मलिकार कि हाथ छाप पाटी एह घरी खूब जोश में बिया. जब से सोनिया गान्ही कहले बाड़ी कि पाटी के फूल टाइम परसीडेंट उहे बाड़ी आ नया परसीडेंट आगे साल चुनल जाई, तब से हाथ छाप पाटी ताव में बिया. उनकर बेटी प्रियंका त यूपी में एह घरी हड़कंप मचवले बाड़ी. उहवां एह घरी उनकर जतरा चल रहल बा. ऊ ‘सात गो प्रतिज्ञा’ लोग के बतावत घूम रहल बाड़ी. कहत बाड़ी कि हाथ छाप के सरकार बनल त बिजली बिल हाफ, कोरोना काल के बाकी-बकाया साफ, किसान के कर्जा माफ़, लयिकिन के स्कूटी फ्री.\nकेहू जीतो हारो मलिकार, पांड़े बाबा कवनो गोसाईं जी के कवित्त सुनावत ठीके कहत रहुवीं- कोऊ न्रिप होई हमें का हानी, चेरि छाड़ ना होखबि रानी. हमनी क हाल त उहे रहे के बा. आपन धेयान राखेब.\n(ओमप्रकाश अश्क वरिष्ठ पत्रकार हैं, आलेख में व्यक्त विचार उनके निजी हैं)


मॉब लिंचिंग - विकिपीडिया\nभीड़ द्वारा सजा, हत्या\nमॉब लिंचिंग या लिंचिंग (अंगरेजी: Lynching; अरथ: भीड़ दुआरा मुआ डारल) कौनों झुंड या भीड़ द्वारा, कानून से ऊपर उठ के, केहू के सजा देवे खातिर कइल हत्या हवे। अक्सरहा अइसन घटना में भीड़ केहू के कौनों अपराध के दोषी मान के खुद सजा देवे खातिर उतर परे ले आ तर्क ई दिहल जाला कि कानून के कमजोरी के दसा में भीड़ खुदे न्याय क रहल बा।\nअमेरिका के लुइसियाना राज्य के न्यूऑर्लियंस में लोकल जेल पर हमला करत बलवाई लोग, 14 मार्च 1891; ई इटैलियन लोग के बिरुद्ध लिंचिंग के घटना रहल।\nलिंचिंग के घटना सभ के पुरान इतिहास रहल बा जहाँ यूरोप के इतिहास में भीड़ द्वारा सजा देवे के कई उदाहरण मिले ला। अमेरिका में करिया (ब्लैक) लोग के अइसन तरीका से छोट-छोट अपराध पर हत्या क देवे के घटना के बिबरन भी मिले ला। वास्तव में लिंचिंग शब्द के उत्पत्ती अमेरिकी सिविल वार (घरेलू जुद्ध) के दौरान भइल भले अइसन घटना पहिलहूँ होखत रहे, एकरा खातिर नया शब्द अमेरिका में मिलल। एकरा उत्पत्ती "लिंच कानून" से बतावल जाला आ चार्ल्स लिंच आ विलियम लिंच नाँव के दू लोग के बारे में अनुमान लगावल जाला कि एही में से केहू के नाँव पर अइसन भीड़ कानून के नाँव पड़ल आ बाद में लिंचिंग शब्द जनमल।\nभारत में 2017-18 के दौरान वाट्सएप अफवाह के चलते भइल लिंचिंग\nभारत में लिंचिंग के घटना नागालैंड के दीमापुर में 2015 में घटित भइल जब बलात्कार के आरोपी के भीड़ जेल तूर के मुआ डरलस। भारत में जाति-बाहरी बियाह आ जातिगत हिंसा, 'डायन' मान के केहू के हत्या, या सामाजिक रूढ़ि के परंपरा के नाँव पर बचावे खातिर हत्या नियर, लिंचिंग के कई रूप बाने। आमतौर पर एह में डर पैदा करे के भावना होला, ताकि कौनों धार्मिक सामाजिक रूढ़ि के बचावल जा सके। अन्य स्थिति में भीड़ ई मान के चले ले कि ऊ न्याय क रहल बा।\nभारत में हाल में लिंचिंग के घटना में बढ़ती होखे के दावा कइल गइल बा, जबकि कुछ लोग के बिचार में अइसन स्थिति हमेशा से रहल बा आ वर्तमान में कुछ लोग एकरा के खाली बढ़ा चढ़ा के प्रस्तुत क रहल बा। भारत के जानल-मानल मनोबैज्ञानिक आशीष नंदी के एह बात पर बिचार बाटे कि लोगन में गुस्सा आ हताशा बा आ ऊ पहिले गुस्सा होखत बा आ बाद में टार्गेट खोजत बा। नंदी के इहो कहनाम रहल कि एह समय राष्ट्रवाद आ गौरक्षा नियर मुद्दा सभ के नोकदार कइल जा रहल बा आ राजनीतिक लाभ लेवे खातिर लोगन के लड़ावे के कोसिस हो रहल बा।\nएगो रपट के मोताबिक सरकारी आँकड़ा अनुसार, साल 2014 से मार्च 2018 तक ले नौ राज्यन में कुल 40 मामिला लिंचिंग के सोझा अइलें जिनहन में 45 लोग के जान गइल आ 200 से बेसी लोगन के गिरफ्तारियो भइल। हालाँकि, इहो कहल गइल बा कि गैर-सरकारी आँकड़ा एह संख्या के तुलना में बेसी गिनती बतावत बाड़ें। हाल में 2017 के बाद से एक ओर वाट्सएप आ अन्य सोशल मीडिया पर अफवाह के चलते भीड़ द्वारा हत्या के कई गो मामिला सोझा आइल बा आ वाट्सएप नियर कंपनी सभ आपन हाथ खड़ा क चुकल बाड़ें।\nएक ठो सुनवाई में, जुलाई 2018 में सुप्रीम कोर्ट मॉब लिंचिंग के समस्या बतवलस आ सरकार के एकरा से निपटे खातिर जिम्मेदार मानल। कोर्ट के इहो सुझाव रहल कि सरकार एह अपराध के अलग किसिम के अपराध के दर्जा दे आ एहपर अलगा से क़ानून बनावे। पछिला साल भी सुप्रीम कोर्ट गौरक्षक सभ द्वारा क़ानून हाथ में लेवे के घटना सभ से सख्ती से निपटे के कहले रहल। एकरे अलावा भारत के संसद में जुलाई 2018 के मानसून सत्र में पहिले दिन बिपक्ष के लोग लिंचिंग के ले के भारी हंगामा कइल। एगो रपट के अनुसार केंद्र सरकार मोब लिंचिग के दंडनीय अपराध घोषित करे के तइयारी में बा।\nहत्या (कतल भा मडर)\n↑ "Rape accused dragged out of jail, lynched in Nagaland". दि टाइम्स ऑफ इंडिया.5मार्च 2015. पहुँचतिथी7March 2015.\n↑ Bhowmick, Nilanjana. "As India's Muslims are lynched, Modi keeps silent". The Washington Post. पहुँचतिथी 2017-07-09.\n↑ Apoorvanand (2017-06-07). "What is behind India's epidemic of 'mob lynching'? | Politics". Al Jazeera. पहुँचतिथी 2017-07-09.\n↑ सौतिक बिस्वास बीबीसी संवाददाता (1970-01-01). "मॉब लिंचिंग पर रोक कैसे लगेगी? - BBC हिंदी". Bbc.com. पहुँचतिथी 2017-07-09.\n↑ "Civil society moots law to stop mob lynching: MASUKA : Delhi, News - India Today". Indiatoday.intoday.in. पहुँचतिथी 2017-07-09.\n↑ उर्मिलेश वरिष्ठ पत्रकार. "लिंचिंग पर राजनीतिक दलों की निष्क्रियता का मतलब - BBC हिंदी". Bbc.com. पहुँचतिथी 2017-07-09.\n↑ "मॉब लिंचिंग: 'डिवाइड एंड रूल का सबसे तात्कालिक और नया हथियार' | Mob Lynching A Political Tactic To Divide And Rule - Firstpost Hindi". Hindi.firstpost.com. 2017-06-29. पहुँचतिथी 2017-07-09.\n↑ APN Live हिंदी (2017-07-04). "'गौरक्षा के नाम पर लिंचिंग' : शिवसेना ने की राष्ट्रीय नीति बनाने की मांग". Hindi.apnlive.com. पहुँचतिथी 2018-07-19.\n↑ अर्जुन, स्वाती (2017). "मॉब लिंचिंग: 'डिवाइड एंड रूल का सबसे तात्कालिक और नया हथियार'". फर्स्टपोस्ट हिंदी (Hindi में). पहुँचतिथी 19 जुलाई 2018.\n↑ 10.0 10.1 "अफवाह और लिंचिंग का बेकाबू तंत्र". DW.COM (Hindi में). पहुँचतिथी 19 जुलाई 2018.\n↑ 11.0 11.1 "Mob lynching case: SC says horrendous acts of 'mobocracy' cannot be allowed, asks Centre to consideranew law". IndiaTV. 17 जुलाई 2018. पहुँचतिथी 19 जुलाई 2018.\n↑ "SC ने कहा- हिंसा की इजाजत नहीं दे सकती सरकार, मॉब लिंचिंग पर कानून बनाए संसद– News18 हिंदी". News18 India. 17 जुलाई 2018. पहुँचतिथी 19 जुलाई 2018.\n↑ "मॉनसून सत्र शुरू, मॉब लिंचिंग पर लोकसभा में विपक्ष का हंगामा वीडियो". khabar.ndtv.com. 18 जुलाई 2018. पहुँचतिथी 19 जुलाई 2018.\n↑ "Centre considering amendment to IPC to define 'mob lynching' as offence, says senior govt functionary - Firstpost". www.firstpost.com. फर्स्ट पोस्ट. PTI. 24 जुलाई 2018. पहुँचतिथी 24 जुलाई 2018.\n"https://bh.wikipedia.org/w/index.php?title=मॉब_लिंचिंग&oldid=677354" से लिहल गइल\nLast edited on 22 अगस्त 2020, at 05:48\nएह पन्ना पर आखिरी बेर संपादन 22 अगस्त 2020 के 05:48 बजे भइल रहल।


संजय पाण्डे शुरु कइलें नया परम्परा – Anjoria\nMay 31, 2010 OmPrakash Singh फिल्म, मनोरंजन 0\nभोजपुरी सिनेमा में विलेन खातिर निर्धारित फ्रेम आ मान्यता के तूड़े वाला खलनायक हउवें संजय पाण्डे. उनका पर बाकायदा गाना शूट होला आ खलनायक होखला का बावजूद ऊ कमाल के डांस करेलें. फिल्मन में ऊ परम्परागत नायकन का तरह गावत नाचत दिखाई देलें.\nसंजय पाण्डे पर गाना फिल्मावे के शुरुआत निर्माता निर्देशक राजकुमार आर पाण्डे अपना फिल्म देवरा बड़ा सतावेला से कइलें जवना में संजय पाण्डे आ शबनमश्री पर फिल्मवल गाना “रेल गड़िया चलावेला बलमुआ” के खास तौर पर संजय पाण्डे खातिर लिखावल गइल आ गुड्डू रंगीला का आवाज में रिकार्ड करावल गइल. गाना सुपर हिट भइल त एगो परम्परे बन गइल संजय पाण्डे पर गाना फिल्मावे के. राजकुमार पाण्डे अपना अगिलको फिल्म लहरिया लूटऽ ए राजा में संजय पाण्डे पर गाना फिल्मवलें. एह गाना में संजय पाण्डे का साथ रहली स्वाति वर्मा.\nबाद में निर्देशक अरविंद चौबे अपना फिल्म आ जा ओढ़निया तान के में संजय पाण्डे आ तस्लीम का उपर गाना फिल्मवले. भोजपुरी सिनेमा में खलनायकन का गाना में बस आयटम सांग होली सँ आ खलनायक या त डाँस देखत होला भा इम्प्रेशन देला. बाकिर संजय पाण्डे पर कासे गाना शूट करावल जाला. एह तीनो गाना के कोरियोग्राफी संयोग से कानू मुखर्जीए कइले बाड़न. कानू मुखर्जी संजय पान्डे का तारीफ में कहेलें कि संजय जतना कमाल के खलनायक है ओतने कमाल का डांसो करता है.


खिचड़ी वन्स अपॉन अ टाइम - हमारा जौनपुर हमारा गौरव हमारी पहचान खिचड़ी वन्स अपॉन अ टाइम - हमारा जौनपुर हमारा गौरव हमारी पहचान\nHome > समाज > खिचड़ी वन्स अपॉन अ टाइम\nखिचड़ी वन्स अपॉन अ टाइम\nअम्बुजवा सुने नाइ ?\nढुढिया निकाल रे। आ देखा कलुआ फुआ आवत हईन। हाली हाली भउंकी भर ले। आज सब परजा जने अइहे। ढुंढा, गट्टा, तिलवा, लाई, चिउरा सब गोलियाय ला। देखा मामा वाली खिचड़िया में से कुछ लेई ला। आज केहुके खाली जिन जाई दिह।\nनहाने नाई अबे। इनारा पे जाईके जल्दी नहाई ला। बड़के बाबू के पहिले बाद में सब बड़कन का गोड धई के फुनि आवा।\nWish that everybody be prosperous and happy.---पवन विजय\nPosted by S.M.Masoom at 9:29 pm\nItem Reviewed: खिचड़ी वन्स अपॉन अ टाइम Rating:5Reviewed By: S.M.Masoom\nविश्वविद्यालय के नए कुलपति प्रो. पीयूष रंजन अग्रवा...\nगणतंत्र दिवस पे जौनपुर |\nजौनपुर। जिले में पहली बार मतदाता जागरूकता अभियान |...\n01 अप्रैल से पहले बदल लें 2005 से पहले छपे नोट |\n17 रबीउल अव्वल को जौनपुर में मनाया गया ईद ऐ मिलादु...\nपरिवहन निगम की बसों के टिकट अब काउंटर से भी पाएं...\nएक से कक्षा आठ तक के सभी विद्यालय 14 जनवरी तक बं...\nयुगपुरूष स्वामी विवेकानन्द की मनायी गयी 151वीं जयं...\nइस बच्चे को उसके माता पिता तक पहुंचाने में मदद करे...\nमुख्यमंत्री बने अरविन्द केजरीवाल दिल्ली में और हलच...


भोजपुरी पट्टी से खबर (मंगल,3मार्च 2015) – टटका खबर\nभोजपुरी पट्टी से खबर (मंगल,3मार्च 2015)\n(सोमार2मार्च के खबर)\nसोमार से सीबीएसई बोर्ड के इंटर परीक्षा शुरु हो गइल. परीक्षा में कड़ाई का चलते बहुते विद्यार्थी इम्तिहाने छोड़ दिहलन. कुछ जगहा नकल करत परीक्षार्थियन के निकाले के खबर बा.\nशुक का दिने होली पड़ला का चलते नमाजियन के कवनो दिक्कत मत होखे एह चलते हर जगहा जिला प्रशासन चेतवले बा कि बारह बजे का बाद केहू रंग मत खेलो आ बिना परमिशन कतहीं केहू डीजे मत बजावे.\nबलिया जिला के गड़वार रोड पर निराला नगर में एगो सराफा के दुकान से अतवार का रात लाखों रुपिया के गहना आ भीतर लगावल गइल सीसीटीवी कैमरा चोर लिहल गइल.\nबलिया जिला के हल्दी इलाका के शुकुल छपरा गांव का सोझा अतवार के देर साँझ एगो ट्रक से कचरा के ओही गाँव के एगो बाइक सवार नवही के मौत हो गइल.\nबलिया जिला के रसड़ा इलाका के पकवाइनार रेलवे क्रासिंग पर सोमार का सबेरे इम्तिहान देबे जात चितबड़ा गाँव के एगो छात्रा ट्रेन से कटा गइल. क्रासिंग बन्द रहला का बावजूद लाइन पार करे का हड़बड़ी में ऊ ट्रेन के चपेटा में आ गइल.\nपिछला दू दिन से होखत बूनाबुनी का चलते जाड़ एक बेेर फेरू लवट आइल बा. किसानन के रबी फसल के बहुते नुकसान भइल बा एह बरखा से. एह दौरान ठनका गिरला से नगरा इलाका के अतरौली करमौता गाव में अतवार का भोरे एगो आदमी के मौत हो गइल.\nदेवरिया जिला के ईश्वरपुरा गाँव के शिवमन्दिर में भगवान शिव के मूर्ति के प्राण प्रतिष्ठा खातिर शोभायात्रा निकालल गइल. मूर्ति के पचलड़ी चौराहा होखत बाबा दुग्धेश्वरनाथ मंदिर पर ले आ के पूजल गइल आ वैदिक मंत्रोच्चार का साथे मंदिर में स्थापित कइल गइल.\nदेवरिया के पिड़रा गांव में सोमार का दिने एगो लड़िकी बन्द कोठरी में आग में झँउस गइल. घर वाले बतावत नइखन कि ऊ खुदे आग लगवलसि कि कवनो हादसा का चलते आग लाग गइल. लड़िकिया के इलाज जिला अस्पताल में चलत बा.\nदेवरिया जिला के बढ़या बुजुर्ग गाँव के पटवारी टोला का नियरा शनिचर का देर रात एगो गड़हा से सात साल के एगो मासूम के लाश मिलल बा. ओकरा चाचा के शिकायत पर एगो जेसीबी मशीन चलावे वाला पर गैर इरादतन हत्या के मुकदमा दर्ज भइल बा.\nगाजीपुर जिला के मुहम्मदाबाद इलाका में सलेमपुर-बालापुर रोड पर पसिया का पुरा गांव का नियरा सोमार का दुपहरिया में एगो ट्रैक्टर से कचरा के भांवरकोल के अवथही गांव के एगो नवही के मौत हो गइल.\nगाजीपुर के देवकली पंप कैनाल से निकलल बिरनो रजवाहा में अतवार का देर रात पानी उपट के बहला का चलते ऊंचाडीह गांव का लगे टूट गइल जवना चलते अगल बगल के करीब पचास बिगहा के खेत में खड़ा गेंहू के फसल डूब गइल. टूटल बान्ध त बान्ध दिहल गइल बा बाकिर खेत से पानी कइसे निकलो से नइखे बुझात.\nगोरखपुर शहर में सम्मत का दिने निकले वाला जुलूस आ होली का दिने निकले वाला भगवान नरसिंह के शोभा यात्रा का चलते शहर के ट्राफिक काबू में राखे खातिर बनावल ट्राफिक व्यवस्था जुलूस का दिने दस बजे से आ फगुआ का दिने सबेरे छह बजे से जुलूस खतम होखे तक लागू रही.\nगोरखपुर जंक्शन टीसन पर सोमार का दिने भइल चेकिंग में एगो आदमी का लगे से 8.25 लाख रुपिया नकद आ 36 किलो चांदी मिलला का बाद ओकरा के ध के पूछताछ कइल जात बा.\nनरकटियागंज इलाका के मल्दहिया हनुमान शिव मंदिर में शनिचर का दिने एगो ‘नाग देवता’ आ के प्रकट हो गइलन आ फन निकाल के खड़ा हो गइले. उनुका के देखत ओहिजा मौजूद औरत सभ नाग देवता के पूजन करे लगली. अगल बगल से लोग जुट गइल आ भजन कीर्तनो शुरु हो गइल बा.\nगोरखपुर के तिवारीपुर इलाका के डोमिनगढ़ का नियरा एगो नवही लड़िकी अतवार का दिने मालगाड़ी का सोझा कूद के जान दे दिहलसि. ऊ गुलरिहा के रहुवे. हालांकि घर वालन के कहना बा ट्रेन से गिरला का चलते ओकर मौत हो गइल.\nपूर्वी चंपारण के बंजरिया इलाका के जनेरवा बड़का टोला के वार्ड नंबर 12 में पांच साल के एगो लड़िका के फुसला के ओकरा साथे कुकर्म करे का आरोप में गाँव के एगो आदमी के गिरफ्तार कइल गइल बा.\nछौड़ादानो इलाका के जनता चौक पर जीप स्टैंड का बगल में अतवार का दिने ठनका गिरला से एगो आदमी झँउस गइल. ओकरा के इलाज खातिर मोतिहारी भेज दिहल गइल बा.\nजौनपुर के शाहगंज तहसील गेट का सोझा के सात गो गुमटी के ताला अतवार का रात तूड़ के ओह दुकानन में राखल सामान चोरा लिहल गइल बा.\nजौनपुर के मछलीशहर तहसील परिसर के मंदिर पर लागल होर्डिंग उतारे का झगडा में एगो आदमी मंदिर के पुजारी के पिटाई करे लागल. एह बीच वकील लोग आ के ओकर धुनाई क दिहल आ पुलिस के सँउप दिहल. ऊ आदमी अपना के वकील बतावत रहुवे जबकि रहुवे होमगार्ड.\nअतवार का दिने सारण जिला के किशुनपुरा गाँव में क्रिकेट खेलत घरी कपार में लागल गेना से एगो लड़िका के मौत हो गइल. गेना लागते ऊ बेहोश होे के गिर पड़ल. ओकरा के मशरख अस्पताल ले गइल लोग त ओहिजा डाक्टर ओकरा के मृत बता दिहले.\nछपरा शहर में बिजली बिल सुधरवावे खातिर कैंप डाक बंगला रोड पर अंचल कार्यालय पर लगावल गइल रहे बाकिर कुछ लोग तेलपा सेक्शन कार्यालय चहुँप गइल आ ओहिजे बिल सुधरवावे के कहे लागल लोग. बाकिर काम होखे में देरी होखे लागल त लोग बवाल क दिहल. विभाग दू दर्जन लोग का खिलाफ मुकदमा दर्ज करा दिहले बावे.\nछपरा के जयप्रकाश विश्वविद्यालय के वीसी रहल डा॰ रामप्रवेश शर्मा समेत तीन जने के जमानत के अरजी अदालत खारिज क दिहलसि.\nघर में विदेशी करेंसी राखे का मामिला में बिहार विधानपरिषद के उप सभापति सलीम परवेज आ सांसद रहल शहाबुद्दीन पर 27 लाख रुपिया जुर्माना लगावल गइल बा. करेंसी शहाबुद्दीन का घर पर मिलल रहे बाकिर उनुका तरफ से कहल गइल कि करेंसी उनका दोस्त सलीम परवेज के ह.\nललन सिंह पर अमर्यादित भाषा के शिकायत क के राबडी देवी मुकदमा कइले रही बाकिर बाद में दुनू का तरफ से अदालत में सुलहनामा दाखिल क दिहल गइल रहे. एह पर अदालत के कहना बा कि एह पर विचार तबहिएं कइल जा सकी जब दुनू जने अदालत में मौजूद रहीहें.\nआरा कोर्ट में भइल बम धमाका का केस में गिरफ्तार मूसा के पूछताछ का बाद जेल भेज दिहलसि पुलिस. मूसा के नाम ह अखिलेश उपाध्याय आ ई एह बम धमाका के मास्टर माइंड लंबू शर्मा के गिरोह के ह. पिछला महीना दुनू अदालत में पेशी का दौरान भइल बम धमाका का बीच फरार हो गइल रहले सँ.\nआरा जिला के बिहियां के पूरबारा गुमटी का लग सोमार का दिने एगो विद्यार्थी ट्रेन से कटा के मर गइल. ओकर मौत रेलवे क्रासिंग पार करत घरी भइल.\nआरा के वीर कुंवर सिंह विश्विद्यालय के छात्र संघ के चुनाव ना हो सकल बाकिर डेढ़ लाख रुपिया खरच देखा दिहल गइल बा. सीनेट का बइठक में ई बात सामने अइला पर विधानपार्षद डा॰ हरेन्द्र पाण्डेय नाराजगी जतवले बाड़न.\nTags: News in Bhojpuri, आरा, गोरखपुर, छपरा, देवरिया, बलिया, भोजपुर, भोजपुरी पट्टी से खबर, मोतिहारी. सिवान\nOne Response “भोजपुरी पट्टी से खबर (मंगल,3मार्च 2015)”\nbahut achha lagal makir ekra ke sune wala bwastha yeehe rakhe ke paral aa sabse important ba ki harek deen update kareke paral …